بیری داعش لە پەراوێزی مێژوی بزوتنەوەی وەهابی و مۆدێرنەوە\nداعش ئەو رێكخراوە تیرۆریستییەی كەئەمڕۆ بوەتە فاكتەری كێشەو تەنگوچەڵەمەكانی ڕۆژهەڵاتی ناوین، لێوردبونەوەو قسە لەسەركردن و هەوڵی ناسینی و تێگەیشتن لەو ئایدیۆلۆژیا ئاینییەی لەپشتیەتی و كاری لەسەر دەكات، لەراستیدا تەنها نەبوەتە بابەتی ڕاگەیاندنەكان و سیاسییەكان و لێكۆڵەرەوانی سیاسی، بەڵكو دەرونناسان و كۆمەڵناسان و ئابوریناسان و ئاینناسەكانیش وەك بابەتێكی لێتوێژینەوەو جێگەی مشتومڕهەڵگری فرەداو هەروەها وەك ڕەگەزو بەرهەمێكی ناسازی مرۆیی، كەسەروساختی لەگەڵ هیچ بنەماو پرانسیپە تاكی و كۆمەڵی و بەهایی و ئاینییەكاندا نایەتەوە، چاویان خستوەتە سەری، دیارە ئێمە دەمانەوێت لێرەدا سەرەتەقێیەكی مێژویی بكەین لەگەڵ بزاڤی وەهابی، هەڵقوڵاوی كلتوری پاپەتی بیابانی نەجدو حیجازو لەوێوە بیكەینە سەرەداوی تێگەیشتنمان بۆ بیری داعش.\nسەرەتا گەر لەشوناسی ڕوخسارییانەی ئەم رێكخراوە بڕوانین (داعش)، ڕێكخراوێكی سیاسی ئاینی و خاوەن هێزێكی چەكدارو بەهەگبەیەكی ناڕۆشن و بێ مەودا لەجیهانی ئابوری، بێشوناس لەبواری جوگرافیای سیاسی، ناتەواو و نامۆ لەگەڵ پەیوەندییە ئقلیمی و نێودەوڵەتییەكان و كارەكتەرێكی شێواو نەگونجاو لەگەڵ پەیماننامە نێودەوڵەتیەكان و بەركارێكی نەفام و نەزان لەڕوی مامەڵەكردنی لەگەڵ بەها ئاینی و كۆمەڵایەتییەكان و هەبویەكی دومەڵی لەسەر جەستەی مرۆڤایەتی دێتە هەژمار.\nداعش بەر لەهەمو باربویەكی نێو بزاڤی ئیسلامی جیهادی ڕۆژهەڵاتی ناوینە، ئەو بزاڤە ئیسلامییەی كە بەدرێژایی سەدەی بیست هەوڵی بەردەوامی داو هیچ هەنگاوێكی نەگەیشتە بارگەی كۆتاو هەناسەیەكی ئۆخەی سەركەوتنی بەخۆوە نەدی، دیارە بیری جیهادی لەم سەدەی دواییەدا، بیری سەلەفی ڕچەشكێنی بو، ئەو قوتابخانە سەلەفییەش قوتابخانەیەكی جیهادیی ڕێچكەگرتو لەسەر دوبنەمای فیكری وەهابیەتی موحەمەد كوڕی وەهاب و فیكری خێڵایەتی بەدەوی خێڵە نەجدییە پاپەتییەكانی سەدەی هەژدەیەمی زاینی. فیكرەی موحەمەدی كوڕی عەبدولوەهاب درێژكراوەی ئەو ڕوخسارگەراییەی خەواریجەكانە كەئاین و دەقەكان لەمەقاصیدی شەرعی و بیری ئینسانییەت و داماڵینی پیرۆزی و بەهای مرۆڤ و وابەستەكردنی بەكۆمەڵێك دەقەوە كەتەنها ڕوخساریانە تەماشا بكرێ و ئەودیوی خواستی ئاین و دەقە ئاینییەكان نەخوێنرێنـەوەو مەرامی ئاین و ئاكار لەخزمەت ژیان و بەختەوەری ئینسانی و كەرامەتی ئینسانیدا لەبەرچاو نەگیرێت.\nتێگەیشتنێك بۆ دین كەتەنها لەكارو چوارچێوەی كارو ڕەفتارو ڕوخساردا ببینرێتەوەو لەشێوەو دەرەوەی مرۆڤ وەك هێشتنەوەی ڕیش و قولهەڵكردن و سمێڵتاشین و لەبەركردنێكی ئامێرانەی وەك كۆمپیوتەری قورئان و فەرمودەو كردنەسەرچاوەی بیرو باوەڕی شێخ و موفتییەكان وەك ئایدیۆلۆژیا مامەڵە لەگەڵكردنی، خۆناساندن بە (كۆمەڵی ڕزگاربو) و كردنەدەرەوەی هەموانی تر بەئاینداری هاوشێوەو غەیرەوە بۆ دەرەوەی تاقمەكەی خۆیان، بەكافرو نەفامناسینی هەموانی ترو فتوای بتپەرست و موشریك بەسەریاندا سەپاندن و ماڵوموڵك حەڵاڵكردنیان، ئەمەو چەندین نمونەی خراپتری لەم شێوە كە لەژێر پەردەی بیرو باوەڕو عەقیدەوە ئیتر بەسانایی بێگوناهترین كەسی تەنانەت موسڵمانیش لەبازنەی ئیمان و موسڵمانی دەیكەنە دەرەوەو بەسانایی دەتوانن ملی لەجەستەی جوێ بكەنەوە، ئەم قوتابخانەی وەهابییەتە كاتێك ئیتر گەشەی سەندو لەبازنەی ئایدیۆلۆژیایەكی ئاینی بەناوی سەلەفییەت خۆی نواند كاتێك موحەمەدی كوڕی عەبدولوەهاب بەهۆی بیركردنەوەكانییەوە ناوچەی هۆزی (حریملەی) شوێنی نیشتەجَبونی خۆی و باوكی بەجێهێشت و چو بۆ ناوچەی (عەینیە) كەعوسمانی كوڕی موعەمەر سەرۆكایەتی ئەو هۆزەی دەكرد لەو ناوچەیە پەیوەندی لەگەڵ عوسمان موعەممەر پتەو كردو خوشكەكەی خواست و توانی پەیوەندی ئاین و دەسەڵات بۆ بەرپا بكات و بیری وەهابییەتی سەلەفی ببەستێتەوە بەسیاسەت و جیهادەوە، وەك ئایدیۆلۆژیایەكی سیاسی مامەڵەی لەگەڵ بكات و بزوتنەوەكەی بانگەوازی جیهاد بكات بەبیانوی ڕوخاندنی قەبرو شوێنگە پیرۆزەكانی ناوچەكە كەبونە شوێنگەی پەرستشی هۆزەكانی ترو میرنشینەكانی تر بخاتەوە ژێر ڕكێفی خۆی و توانی لەم هەنگاوەیدا سەر بكەوێت و دو مەزارگەی براكانی ئیمامی عومەر بەتایبەت گۆڕو مەزاری یەزیدی كوڕی خەتاب برای عومەری كوڕی خەتابی ڕوخاندو كاولی كردو ئەم كارەشی وایكرد كەنێوانی عوسمانی ژنبرای سەرۆك هۆزی (حورەیملە)و موحەمەدی كوڕی وەهاب تێكبچێت، ئەوەش كاتێك سولەیمان ئەلحومەیدی میری قەتیف و ئەحسا كە بەهێزتربو لەمیری عەینیەو فەرمانی بەسەر عوسمانداو هەڕەشەیكرد ئەگەر موحەمەدی كوڕی وەهاب دەرنەكات شەڕی لەگەڵ دەكات، بۆیە موحەمەدی كوڕی وەهاب لای میری عەینیە دەركراو ڕوەو میرنشینی دەرعیە ڕۆیشت لەوێ پەیوەندی خۆی گرێدا لەگەڵ موحەمەدی كوڕی سعود باپیری ئەم بنەماڵەیەی پاشایەتی سعودیە، لێرەوە هەوڵی خستنە ژێر ڕكێفی هەمو ئیمارەت و خێڵەكان بەفتواكانی موحەمەدی كوڕی عەبدولوەهاب و داگیركردن و تاڵانكردنی موڵكوماڵو ژن و منداڵی خێڵەكانی ترو موصادەرەكردنی هەموی پاش گرتنیان دراو لێرەوە بنەماڵەی سعودیە بەپاڵپشتی سەلەفییەتی وەهابی بەناوی دروستكردنی خەلافەت و بەرەنگاربونەوەی ئەهلی شیرك و بتپەرست و قەبرپەرستەكان دەستی پێكرد، و توانیان بێ بەزەییانە بەرببنە گیانی هەمو ئەو تیرانەو دەربەدەركردنیان و خوێنحەڵاڵّكردنیان لەگەڵ لەناوبردنی هەرچی پاشماوەوی شارستانی هەیە بەناوی بت و پاشماوەی بتپەرستییەوە كاول و وێرانكرا، تەنانەت بەرەنگاربونەوەی خۆیان دژی دەوڵەتی عوسمانی ڕاگەیاندو هەرزو جیهاد دژی عوسمانییە موشریكەكان كەوتە سەر زاری شوێنكەوتوانیان و حەڵاڵكردنی موڵكوماڵیان وەك غەنائیم هەژماركردنی فتوای بۆ درا، لێرەوە میرنشینێكیان بەناوی دەوڵەتی خەلافەوە ڕاگەیاند، كە لەسەر بنەمای كوشتوبڕو كاولكاری و ترس و تۆقاندن بونیات نرابو، كەتوانی سنورەكەی ئەو كات بگاتە دیمەشق لای باكوری و عەمان لەلای باشورەوە، بەڵام دیارە موحەمەد عەلی پاشای میسرو كوڕەكەی ئەم میرنشینەیان تێكوپێكداو بنەماڵەی سعودو وەهابییەكانیان لەنەجدو حیجاز وەدەرنا، بەڵام دیارە ئەم بزوتنەوەیە لەسنوری كوەیت و بەپاڵشتی هەندێ خێڵ و هاوكاری وڵاتانی وەك بەریتانیا نەیانهێشت ئەم بزوتنەوەیە كۆتایی بێت، بەبچوكی لەسنوری هۆزایەتیدا مایەوە، لەسەروبەندی كۆتاییهاتنی عوسمانییەكانداو بێ هێزبونیان و لایەنگیری شەریفی مەكە بۆ خۆرئاوا بەتایبەت پاش كۆتاییهاتنی دەوڵەتی عوسمانی، سەر لەنوێ ئەم بنەماڵەی شای سعودیەیە زیندو بونەوەو ناوچەی حیجازیان پێبەخشرایەوەو دەوڵەتی سعودیەی ئێستەیان دروستكرد، بۆیە دەبینین نزیكی و هاتنەوەیەكی تەواوی كارەكانی داعش لەگەڵ بیری سەلەفی وەهابی و مێژوی ئەم خەلافەتەی وەهابییەكان و ئال سعود تەریبییەك هەیەو دەتوانین بەدرێژكراوەی هەمان بیری بزانین، لێرەوە جیهانبینی و تێگەیشتنی داعش بەجیاوازی سود وەرگرتن لەمیكانیزمەكانی مۆدێرنە هەمان جیهانبینی و تێگەیشتنی وەهابییەكانی سەدەی هەژدەیەمە، هەمان قەتیسكردنی خواستی ئاینە بەڕوخساروەرگرتنی دەقەكان و تێكەڵكردنی لەگەڵ عەقڵی بەدەوی خەڵتان بەئارەزوی غەریزەی سێكس و خۆسەپاندن و جیهانی مادییانەی بیری عەرەبییە، هەوڵی بێگیانكردن و دەرهێنانی ڕوحی مەعنەوی و بونگەرایی عاشق بەبون و ژیان و بەختەوەری مرۆڤایەتی و پێچەوانەبونەوە لەگەڵ ئایەتی "رحمە للعالمین"ی ئاینی ئیسلامە.\nلێرەوە دەتوانین ئەوەش بڵێین كەسەرهەڵدان و قوتبونەوەی ئەم دومەڵەو ئەم دیاردە ناسازە ئاینییەو لەم ساتەوەختەدا بۆ هۆكارێكی تریشی بگەڕێنینیەوە بۆ داكەوتەكانی مۆدێرنەو ئەو دەرەنجامە سیاسی و ئابورییانەی لەجیهان كەوتنەوە پاش ئەوەی بلۆكی ئیشتراكی بەرامبەر جیهانی سەرمایەداری ڕۆژئاوا چۆكی داداو نەوی، ئەمریكا هەژمونی تاك جەمسەرانەی خۆی پەرەپێداو ڕۆژهەڵاتی ناوین بوە شوێنگەی یەكلاكردنەوەی كێشەو خستنەڕوی توانا جۆربەجۆرەكانی بەرامبەر نەیارە دۆڕاوەكان و پاشماوەكانی تری و وەك هەوڵێك بۆ ملكەچپێكردنی ئەو هێزو دەوڵەتانەی وەك ئەوەی ئەو دەیویست نەدەهاتنە ژێر ڕكێفی، بۆ خۆی شوێنگەی تێڕامان و شایستەی لێوردبونەوەیە.\nهەر ئەمەشە پێمان دەڵێت كەڕامان لەو گۆڕانە سیاسییەو مانەوەی ڕۆژئاوا وەك تاك جەمسەر چاومان بخاتە سەر ئەو پەیوەندییە نێگەتیڤانەی ئەو دو جەمسەرەی ڕابردو لەسەرهەڵدان و قەبەكردن و یارمەتیدانی بزاڤی ئیسلامی و وەك ئامرازبونێك لەبەردەس بلۆكی سەرمایەداری و وەك داش بەكارهێنانیان لەلایەن هێزە ڕۆژئاواییەكانەوە، بەتایبەت ئەمریكاو دەزگا هەواڵگرییەكەی دژی شیوعییەت، بێگومان پاش كەوتنی دیواری بەرلین ئیتر هاوكێشەكان و چۆنێتی مامەڵەكردنی ڕۆژئاوا لەگەڵ بزاڤە ئیسلامییەكاندا گۆڕا، بیرمان نەچێت كە لەكات و ساتی تەواوبونی شەڕی دوەمی جیهانی ئیتر ئەمریكاو بلۆكی سەرمایەداری هەوڵی تەواویان خستەگەڕ كەئیتر ڕۆژهەڵاتی ناوین نەبێتە پارویەكی چەور بۆ یەكێتی سۆڤیەت و پانتاییەك بۆ بڵاوكردنەوەی ئایدیۆلۆژیاكەی، كە بەجۆرێك لەجۆرەكان دروشمی مەرگی سەرمایەداری هەڵگرتبو و پاشان وەك بەرگرێك لەبەردەم خواستە ئیمپریالییەكانی ڕۆژئاوا لەبەرچاوی دەگرت، لێرەوە هەرزو توانی وڵاتانی ئەو كاتی ئێران و پاكستان و توركیاو پاشان لەسەردەمی ئەنوەر ساداتیشدا بۆ هەمیشەیی میسر بكاتە دەوڵەتی تەبەعی و جڵەوی دەسەڵاتی ئەم وڵاتانە ببەستێتەوە بەدەسەڵاتی جەنەراڵەكانی سوپاوە، سوپا هەردەم وەك هێزێكی پارێزگاریكەر لەو دەسەڵاتە گوێڕایەڵەی كەدرێژەی بەسیاسەتی تەبەعییەتی وڵات بۆ ئەمریكاو ڕۆژئاوا دەدا، دەسەڵاتێكی فوتێكراوی گەورەو قەبەو لەڕابەدەر بەتوانا لەڕوی كاری ئیستیخباراتی و ئەمنی و تۆكمە لەڕوی سەربازییەوە، لەهەمانكاتدا بێهێزو كەمتوانا كەبتوانێت لەسەر پێی خۆی بوەستێت، تەنها بازاڕێك بۆ كاڵاو شمەكی دەرەكی و پشتبەستو بەتواناو هێزی ئابوری و سەربازی و دەسەڵاتی دەوڵەتە زلهێزەكان درێژەی بەخۆی دەداو كاریگەر دەبو بەهەرگۆڕانكارییەك لەسیاسەتی وڵاتە زلهێزەكان، پاشان ئەمریكا لەڕێگەی دەزگا سیخوڕییەكانی ئەم وڵاتە پاشكەوتو و تەبەعییانەوە، بەگرتنەبەری سیاسەتی (دوژمنی دوژمنم دۆستمە!) سودی تەواوی بینی لە بزاڤە ئیسلامییەكان بەتایبەتی تاقم و كۆمەڵی ئیخوان موسلمین و بزافی سەلەفی و ڕەوتە وەهابییەكانی دەوڵەتانی كەنداو بەتایبەتی سەلەفییەتی سعودیە، هەوڵی دروستكردن و گەشەپێدان و تەمویلكردنی دا، لێرەوە ئیخوان و سەلەفییەكان لەڕێگەی شانەكانیانەوە لەوڵاتانی ئیسلامی خەریكی پەروەردەكردنی ئەندامەكانیان بون، دواجار پەروەردەیەكی جیهادییان فێردەكردن و بەرەنگاری بیرو ئایدیۆلۆژیای شیوعییەت و ماركسییەتی پێدەكردنەوەو لەهەوڵی بەردەوامدا بون ئەو دەسەڵاتە كۆمارییانەی كەهەڵگری بیری چەپبون جۆرێك لەلایەنگیرییان بۆ یەكێتی سۆڤیەت هەبو نمونەی وەك عەبدولكەریم قاسم و جەمال عەبدولناسر هەر زو بەكافركردنیان و چاندنی بیری دژبونەوەیان خەریكی جێبەجێكردنی مەرامەكانیان بون، ئەمە بەدەر لەوەی كە لەهەشتاكاندا دوای ئەوەی ئیخوان موسلمین بەهۆی ئەوەی پیاوانی كۆڕبەندی ڕابەرایەتییەكەی كەئاراستەی كۆمەڵانی ئیخوانی جیهانی دەكرد لەژێر هەیمەنەی ئیستیخباراتی میسریدا بو، دواجار ئەویش دەزگایەكی تەبەعی بو وەك وڵاتەكەی، كاری لەسەر پەروەردەكردنی تاكی جیهادی ئیخوانی دەكردو لەوڵاتانەوە دەیانناردن بۆ پاكستان و ئەفغانستان و پاشان چیچان و داغستان بۆئەوەی لەوێ شەڕی شیوعییەت بكەن، لەوێوە دەسەڵات و هەیمەنەی شیوعییەت كەمبكەنەوەو دەستی لەئاوە گەرمەكان بەربێ، هەر بۆیە بەدرێژایی مێژوی بزاڤە ئیسلامییەكان تا كەوتنی بلۆكی شیوعییەت بەدەر لەبزاڤە ئاینییە شیعەییەكەی ڕابەری ئێرانی (ئیمام خومەینی) هیچ بزاڤێكی تری ئیسلامی لەگوڵ كاڵتری بە ئەمریكا نەوتوە، هەردەم دوژمنی سەرسەختی چەپ و چەپەكان بون و وەك ئەوەی كەئەمانە كاریان و ئامانجی دروستبونیان بەرەنگاربونەوەی بیری چەپ بێت، ڕاستەوخۆ جێبەجێكاری خواستی سەرمایەداری و ئامرازێكی دەستی دەزگا ئیستیخباراتییەكان بون لەبەرەنگاری نەیارەكانیان.\nلێرەوە دەبینین بەرهەم و باربویەك و داكەوتەیەكی وەك ڕێكخراوی دەوڵەتی ئیسلامی (داعش) لەسەلەفییەت و ئیخوان و مۆدێرنە، نەیتوانیوە لەو بازاڕە گەرمەی ناو دەزگا ئیستیخباراتییەكانی ئەمریكاو ڕۆژئاوا ڕزگاری بێت و ئەمڕۆ شەڕی تەواو نەبوی جارانە لەگەڵ ئێران و بێچوە بەوەفاو پاشماوەكانی ڕوسیایە لەم ڕۆژهەڵاتی ناوینە دەیكات، تەمای دوبارە داڕشتنەوەی نەخشەی ڕۆژهەڵاتی ناوینە بەبیانوی داعش وەك چۆن بەشەریفی مەككەو بنەماڵەی ئال سعود لەسەدەی ڕابردو كردی، ئاشكراشە كەجیهانی عەرەبی هەرلەكەنداوەوە بۆ ڕۆژئاوای ئەمڕۆ وڵاتەكانی بەقۆناغێكی زۆر ناڕەحەتدا تێدەپەڕن و لەگێرمەو كێشەی سیاسی و ئابوریدا دەتلێنەوە، ئیسلامی سیاسیش نمونەی دیاریان داعشە كەهۆكاری سەرەكی ئەو گرفت و كێشانەیەو بوەتە فاكتەرێكی پشێوی و دەستكەلایەك بۆ پارچەپارچەكردنی زیاتری دەوڵەتانی عەرەبی، نمونەی عێراق و سوریاو لیبیاو یەمەن و .... هتد.


ڕوسیا به‌رنووسێـكی نوێی نه‌ته‌وه یه‌كگرتووه‌كانی سه‌باره‌ت به گورجسـتان ڕه‌تده‌كاته‌وه\nڕوسـیا به‌رنووسێـكی ئه‌نجومه‌نی ئاسایشی نه‌ته‌وه یه‌كگرتووه‌كانی ڕه‌تكردۆته‌وه كه داوای كشـانه‌وه‌ی ده‌ستبه‌جێی هێزه سه‌ربازیـیه‌كانی ڕوسـیای كردووه له گورجسـتان وه‌ك گونجاندن له‌گه‌ڵ ئاگربه‌سـتدا.\nئه‌م به‌رنووسه كه فه‌ره‌نسا دایڕشـتووه تیایدا داوا له ڕوسـیا كراوه هێزه‌كانی بكشێنێته‌وه بۆ ئه‌و شـوێنانه‌ی به‌ر له شـه‌ڕ لێـبوون به هه‌مان شـێوه‌ش داوه له هێزه سه‌ربازیـیه‌كانی گورجسـتانیش گراوه بكشێنه‌وه شـوێنه‌كانی پـێشـتریان.\nله لایه‌كی تریشـه‌وه سه‌رۆكی ڕوسـیا ڕۆژئاوا دڵنیا ده‌كاته‌وه كه هێزه سه‌ربازیـیه‌كانی وڵاته‌كه‌ی تا ڕۆژی هه‌ینی لو گورجستان ده‌كشێنه‌وه.\nڕۆژی سێشه‌ممه دمیتری مێدڤێدێف به ته‌له‌فون به نیكۆلا سـاركۆزی سه‌رۆكی فه‌ره‌نسـای گوتووه زۆربه‌ی ئه‌و هێزانه‌ی ڕوسـیا كه چوونه‌ته ناو گورجسـتانه‌وه ده‌كشێنه‌وه بۆ ئۆسیتیای باشور یان ده‌چنه‌وه ناو ڕوسـیا.\nهاوكاتیش سه‌رۆكه‌كانی دوو گه‌وره‌ترین ڕێـكخراوی جیهانی سه‌ردانی گورجسـتان و ڕوسـیایان كردووه تا گفتوگۆ له‌گه‌ڵ ڕێبه‌راندا بكه‌ن بۆ ڕێـگه‌دان به كارمه‌ندانی كۆمه‌كی مرۆڤایه‌تی تا له ئۆسیتیای باشور كار بكه‌ن.\nسه‌رۆكی ڕێـكخراوی نێونه‌ته‌وه‌یی خاچی سوور له مۆسـكۆ له‌گه‌ڵ وه‌زیری ده‌ره‌وه‌ی ڕوسـیادا كۆبۆته‌وه و سه‌رۆكی ڕێـكخراوی ده‌زگای باڵای په‌نابه‌رانی نه‌ته‌وه یه‌كگرتووه‌كانیش سه‌ردانێـكی چوار ڕۆژی بۆ گورجسـتان و ڕوسـیا ده‌سـتپـێـكردووه.


کوردیپێدیا - خاڵۆ حسێن کۆکەن\n💎 خاڵۆ حسێن کۆکەن | پۆل: شوێنەوار و کۆنینە | زمانی بابەت: 🏳 کوردیی ناوەڕاست\nخاڵۆ حسێن کۆکەن\nئەشکەوتی خاڵۆ حسێن کۆکەن (بە فارسی: غار سنگی خالو حسین کوهکن)، ئەشکەوتێکی بەردینە لە ناوچەی گەشتیاریی مەیگۆڕێ سەر بە شاری بانەوڕێ لە شارستانی پاوەی پارێزگای کرماشانکرماشانە کە لە لایەن خاڵۆ حوسێن کۆکەن لە ماوەی نزیک بە 20 ساڵ، تەنانەت بە یەک پێ و یەک قووڵنگی دەستی، ئەو کێوێ هەڵکەندووە.\nئەم ئەشکەوتە چوار یان شەش ماڵ جیا و 9 تا 11 ژووری هەیە. بەرزایی هۆدەکان 1، 2 تا 1، 7 میترە و لە ژوور بۆ خواری هۆدەکان 2 تا 3 میترە. خاڵۆ حوسێن ئەم ئەشکەوتێ واهینە دروست کردووە کە زۆر بە ئەندازە و دەقیقە و حەتتا لە ناو ئەشکەوتەکە ئاشپەزخانە، حمام، ئاڤدەست، پەنجەرە و... لێ هەڵکەندووە. هەر وەها خاڵۆ حوسێن لە یەکێک لە ژوورەکان، گۆڕێکی تایبەتی هەڵکەندووە و تا لەوێش بنێژرێ، بەڵام دوای مردنی بە وسییەتی گوێ نادرێت و لەوێ نەنێژرا.\nئێستا ئەو شوێنەی خاڵە حوسێن بۆتە شوێنێکی گەشتیاریی و خەڵکێکی زۆر لە ناوە و دەوەری کوردستانی رۆژهەڵات سەردانی دەکەن. ئەویش بە چاندنی دارو درەخت هێندەی دیکە شوێنەکەی ڕازاندۆتەوە.\nداهاتی گەشتیاریی شوێنەکەی خاڵە حوسێن لە سەر داوای خۆی تەرخانکراوە بۆ دروستکردنی مزگەوت کە تا ئێستا چوار مزگەوتی لە شارەکانی کوردستانی ڕۆژهەڵات پێ دروست کراوە و مزگەوتی پێنجەم بەڕێوەیە.\n1. 👁 غار سنگی حسین کوهکن\n1. 👁 مەیگۆڕێ\n➕ ئەم بابەتە لەلایەن: (جوان عومەر ئەحمەد)ەوە لە: Apr 30 2020 12:00AM تۆمارکراوە\n📷 فایلی وێنە 1.0.1 40 KB Apr 30 2020 12:02AM جوان عومەر ئەحمەد


ببینه پاش 18 ساڵ ئه‌و دووانه‌یه‌ى جیهانیان شۆك كرد چیان لێهاتووه؟\nچۆن زیانی خواردنه سووره‌وه‌كراوه‌كان كه‌م بكه‌ینه؟\nببینه ترسناكترین بازاڕى جیهان چى تێدا ده‌فرۆشرێت؟\nبه‌وێنه: شه‌ڕى سه‌ختى نێوان فیل و تيمساحێك كۆتاییه‌كه‌ى كاره‌ساته\nئه‌و درۆ گه‌وره‌یه‌ی له باره‌ی ئه‌م شازاده‌یه‌وه كراوه\nهەمەڕەنگ :: 11/07/2019 :: 11427 جار بینراوە\nبانە نوێترین بەرهەمی بڵاودەکاتەوە\nهەردوو منداڵی دووانە "نیفی و نیللی" ناتوانن بەهیچ شێوەیەک بە ئاسایی یەکتری ببینن تەنها لەڕێگەی ئاوێنەوە نەبێت، ئەم دوو کچە هەموو پزیشکانی جیهانیان شۆککرد دوایئەوەی تا ئەم تەمەنەی ئێستایان لەژیاندا ماونەتەوە.\nماڵپەڕی "دەیلی مەیل"ی بریتانی بڵاویکردەوە "ئەو دووانەیەی سەریان لەبەشی پشتەوە بەیەکەوە نووساوە، ئاهەنگی ١٨ ساڵەی ساڵیادی لەدایکبوونیان ئەنجامدا لەگەڵ خێزانەکەیان لە ئەمستردام، بە مانەوەشیان تا ئەم تەمەنە پزیشکەکانیان شۆککرد، چونکە تەنیا ١٠ ساڵیان بۆ پێشبینیکردبوون بۆ مانەوە لە ژیان".\nبەر لە ١٨ ساڵ نیفی و نیللی لە سۆرینام لە باشوری ئەمریکا لەدایکبوون، هەریەک لەو منداڵانە خاوەنی سەر و مێشک و جەستەی خۆیەتی، بەڵام یەک شادەماری سەرەکییان هەیە لەسەریاندا، ئەمەیش حاڵەتێکی دەگمەنە لە سەدا ٢ بۆ ٦ منداڵی دووانە ئەگەری هەیە بەوشێوەیە لەدایکببن لە جیهاندا.\nبەمەبەستی جیاکردنەوەیان پزیشکان زۆر هەوڵیاندا و سەردانی پزیشکانی هۆڵەندایشیان کردووە، بەڵام بێسوودبوو، چونکە بەجیابوونەوەیان کۆتایی بە ژیانیان دەهات.\nئەم دوو کچە دووانەیە لەبارودۆخێکی تەندروستی زۆر خراپدا ژیان بەسەردەبەن، لەگەڵ ئەوەیشدا حەز بەژیان دەکەن و هەریەکەیان خاوەنی بیرکردنەوە و خەونی تایبەتی خۆیەتی.\nبۆچى ژنه‌كانى داعش ستیانى تایبه‌ت ده‌به‌ستن؟ وێنه ببینه\nئەنجامدانی ئەم کارە پیش کوڵانی مریشک هەڵەیەکی گەورەیە\nسه‌ماى كچێكى لوبنانى له‌نێو خۆپیشاندانه‌كاندا هه‌مووان سه‌رسام ده‌كات...ڤیدیۆ\nئه‌گه‌ر توێژى سپى له‌سه‌ر زمانت دروستبووه ئاگاداربه


له پردێ شه‌ڕ بووپـێشمه‌رگه: داعشمان تـێكـشـكاند\nله پردێ شه‌ڕ بوو\nپـێشمه‌رگه: داعشمان تـێكـشـكاند\nكه‌ركوك/ 2020/ ئۆپه‌راسیۆنێكی سه‌ربازی هێزه‌كانی پێشمه‌رگه له ناوچه‌ی شێخ بزێنی فۆتۆ: كاروان ساڵحی\nسێ پێشمه‌رگه گیانیانله‌ده‌ستدا و دوو پێشمه‌رگه‌ی دیكه برینداربون، به‌هۆی هێرشێكی چه‌كدارانی داعش بۆ سه‌نگه‌ره‌كانیان له سنوری ناحیه‌ی پردێ، كه دواتر به نزیكه‌ی 40 خوله‌ك پێكدادان و روبه‌ڕوبونه‌وه‌ی چه‌كداریی كۆتاییهات.\nهێرشه‌كه‌ی داعش به‌ره‌به‌یانی ئه‌مڕۆ شه‌ممه 1ی ئایار له نزیكی گوندی پڕكان و به‌رزاییه‌كانی زورگه‌زراوی ناحیه‌ی پردێی پارێزگای كه‌ركوك بووه كه میحوه‌ری پێنجی هێزه‌كانی پێشمه‌رگه و سه‌نگه‌ره‌كانی لیوای 10ی تیادا جێگیربون.\nئه‌و ناوچه‌یه نزیكه له باره‌گای هێزه‌كانی سوپای عیراقیشه‌وه.\nجەمال ئیمینکی، سوپاسالاری پێشمه‌رگه ده‌رباره‌ی شه‌ڕه‌كه له لێدوانێكی رۆژنامه‌وانیدا وتی "بەتوندی لەلایەن پێشمەرگە وەڵامی هێرشەکە درایەوە و هێرشی داعش تێکشکێندرا، لە ئەنجامدا سێ پێشمەرگە شەهیدبون و دوو پێشمەرگەی دیکەش برینداربون".\nله نێو قوربانییه‌كانی پێشمه‌رگه‌دا پله‌دار هه‌بون.\nوه‌زاره‌تی پێشمه‌رگه‌ی حكومه‌تی هه‌رێمی كوردستان له راگه‌یه‌ندراوێكدا ده‌ڵێت "پێشمه‌رگه به توندی به‌رپه‌رچی هێرشه‌كانی تیرۆریستانی داعشی داوه‌ته‌وه"، هه‌روه‌ها هاتووه "به‌داخه‌وه شه‌هید و بریندار له ریزه‌كانی پێشمه‌رگه‌دا هه‌ن".\nبه‌پێی راگه‌یه‌نراوه‌كه داعش له‌و هێرشه‌دا "ژمارەیەکی زۆریان کوژراون و لاشەکانیان جێماون".\nوه‌زاره‌تی پێشمه‌رگه له راگه‌یه‌ندراوێكی دیكه‌شدا ده‌ڵێت "پێشتر چەندین جار هۆشداریمان دابوو، لەبارەی مەترسییەکانی تیرۆریستان لەو ناوچانەی کە بۆشایی ئەمنیان تێدایە. بەداخەوە، هۆکاری ئەو هەلقۆستنەوەی تیرۆریستان، بوونی ئەو بۆشاییە ئەمنی یە، کە لەنێوان هێزی پێشمەرگە و سوپای عێراقدا هەیە، بۆ ئەمەش جەختدەکەینەوە کە ئەو ناوچانە پێویستیان بەهێزی هاوبەش و هەماهەنگی هه‌یه".\nنوری حەمە عەلی، فه‌رمانده‌ی میحوەری خۆرئاوای كەركوكی پێشمه‌رگه به میدیای پارتی راگه‌یاندووه ئه‌و شه‌ڕ و پێكدادانه لانیكه‌م 40 خوله‌ك به‌رده‌وام بووه و داعش له دوو لاوه هێرشكردووه، به‌ڵام ته‌نیا له سه‌نگه‌رێكدا پێشمه‌رگه زیانی هه‌بووه.\nكەركوك/ 29ی نیسانی 2021/ شوێنی كوشتنی خۆكوژێك كە بەنیازبوو هێرشبكاتە سەر ئاسایشی نیشتیمانیی فۆتۆ: كەركوك ناو\nهه‌روه‌ها دژه‌تیرۆری كوردستانیش له راگه‌یه‌ندراوێكدا بڵاویكرده‌وه هێرشه‌كه‌ی داعش بۆ سنوری میحوەری پێنجی هێزەکانی پێشمەرگە بووه كه سەنگەرەکانی لیوای 10ی پێشمەرگەی لێیه و ئێستاش "بارودۆخەکە لەژێر کۆنتڕۆڵی هێزەکانی پێشمەرگەدایە".\nئه‌و روداوه دوای ژماره‌یه‌ك هێرشی داعش دێت له كه‌ركوك و خانه‌قین و ناوچه‌كانی دیكه‌ی جێناكۆك له دیاله بۆ سه‌ر هاوڵاتیانی گوندنشین و هێزه ئه‌منییه‌كانی عیراق.\nنێچیرڤان بارزانی، سه‌رۆكی هه‌رێمی كوردستان له راگه‌یه‌ندراوێكدا ده‌ڵێت "چەندین جار حكوومەتی فیدرالیی عێراق و هاوپەیمانیی نێودەوڵەتیی دژی داعشمان لە مەترسیی بەهێزبوونەوەی داعش و سوود وەرگرتن لە بۆشاییە ئەمنییەكانی ناوچە ناكۆكی لەسەرەكان ئاگاداركردووەتەوە".\nداوا له پەرلەمان و حكومەتی فیدراڵی و هاوپەیمانی نێودەوڵەتیی دژی داعش دەكات "بەخێرایی كاربكەن لەسەر دروستكردنی هێزی هاوبەش لەنێوان پێشمەرگە و سوپای عێراق دا لە ناوچە ناكۆكی لەسەرەكان".\nهه‌ردوو وه‌زاره‌تی به‌رگری عیراق و پێشمه‌رگه‌ی هه‌رێم دوای چه‌ندین مانگ گفتوگۆ له‌سه‌ر پێكهێنانی شه‌ش ژور و ناوه‌ندی ئۆپه‌راسیۆنی هاوبه‌شیان كردووه كه دوانیان له به‌غدا و هه‌ولێر بن، ئه‌وانیتر له كه‌ركوك، مه‌خمور، دیاله و موسڵ دابنرێن نه‌گه‌یشتنه رێككه‌وتن.\nشۆڕش ئیسماعیل، وه‌زیری پێشمه‌رگه 25ی نیسانی 2021 له‌كاتی به‌سه‌ركردنه‌وه‌ی هێزه‌كانیان له سنوری گه‌رمیان وتی "داوا لە بەڕێز موستەفا کازمی، سەرۆک وەزیرانی عێراق دەکەم راستەوخۆ تەدخول بکات تا هەردوو وەزارەتی بەرگری و وەزارەتی پێشمه‌رگه بگه‌نه رێككه‌وتن".\nئه‌و داواكارییه دوای ئاراسته‌كردنی دوو كاتیۆشا هات به ئاراسته‌ی ناوه‌ندی قه‌زای كفری له 18ی نیسان كه به‌هۆیه‌وه هاوڵاتییه‌ك برینداربوو.\nدیاله/ 21ی نیسانی 2021/ سوتاندنی ئۆتۆمبێلی هاوڵاتییه‌ك له گوندی عه‌لی سه‌باهی باكوری خۆرئاوای خانه‌قین له‌لایه‌ن چه‌كدارانی "داعشه‌وه" فۆتۆ: تایبه‌ت به كه‌ركوك ناو\nله‌وكاته‌وه چه‌ندین روداوی ئه‌منی و هێرشی چه‌كداری رویانداوه كه به‌وته‌ی پێشمه‌رگه به‌هۆی بۆشایی ئه‌منیی نێوان ئه‌وان و هێزه عیراقییه‌كانه‌وه‌یه.\nسوپاسالاری پێشمه‌رگه وتی "لە خانەقینەوە تا رۆژئاوایی دیجلە، بۆشایی ئەمنی لەنێوان هێزەکانی پێشمەرگە و هێزەکانی عێراق هەیە، ئەمەش بووەتە هۆکاری ئەوەی چەکدارانی داعش خۆیان رێکبخەنەوە و هێرش و کردەوەکانیان زیاتر بکەن".\nله چه‌ند رۆژی رابردودا ژماره‌یه‌ك هێرشی چه‌كداری له خانه‌قین و ناوچه‌كانی دیكه‌ی دیاله رویاندا و به‌هۆیه‌وه جگه له زیانی گیانی، زیانی زۆری ماڵی به‌ر هاوڵاتیانی گوندنیشین كه‌وت.\nهه‌روه‌ها له كه‌ركوك 29ی نیسان چه‌ندین هێرشی چه‌كداری هه‌بون، له‌وانه په‌لاماردانی خاڵێكی سه‌بازی له داقوق كه به‌هۆیه‌وه دوو پۆلیس گیانیانله‌ده‌ستدا و شه‌ش پۆلیسی تر برینداربون، له حه‌ویجه‌ش چه‌كداری حه‌شدی شه‌عبی گیانیله‌ده‌ستدا و دوو پۆلیسی فیدراڵی برینداربون، له ئه‌نجامی هێرشێكی داعش.\nله‌ناوشاری كه‌ركوكیش مه‌ترسی ئه‌منی هه‌یه و به‌پێی چه‌ند سه‌رچاوه‌یه‌ك بۆ (كه‌ركوك ناو)، داعش پیلانیان هەبووە لەڕێی پێنج خۆكوژەوە هێرش و تەقینەوە دژی چەند دامودەزگایەكی شارەكە ئەنجامبدەن لە مانگی رەمەزاندا، كه یه‌كێك یەكێك لەو خۆكوژانە 29ی نیسان بەر لە جێبەجێكردنی پیلانەكەی كوژرا و یەكێكی تریشیان دەستگیركرا.\nهێرشه‌كان هاوكاته له‌گه‌ڵ ئۆپه‌راسیۆنه‌كانی ناوبه‌ناوی سوپا و هێزه‌كانی دیكه‌ی عیراق له ناوچه‌كانی جێناكۆك كه دواهه‌مینیان كۆتایی مانگی شوبات له كه‌ركوك، دیاله و سه‌ڵاحه‌دین ده‌ستیپێكرد و بۆ حه‌وت هه‌فته به‌رده‌وام بوو.


نۆردستریم كەوتۆتە مەترسییەوە – Knwe.org\nسەرەکی » راپۆرت » ئامادەکردنی:بورهان ئەمین » نۆردستریم كەوتۆتە مەترسییەوە\nنۆردستریم كەوتۆتە مەترسییەوە\nمانگی رابردوو، ئەلێكسی ناڤاڵنی سەركردەی بەرهەڵستكار و رەخنەگری گەورە لە ڤلادمیر پوتین سەرۆكی روسیا، لە وڵاتەكەی نەخۆش كەوت و ئەڵمانیا گەیاندیە بەرلین و لەوێ بەهۆش خۆی هاتەوە و دەركەوت كە ژەهرخوارد كراوە. ئێستا ئەڵمانیا و یەكێتیی ئەوروپا و ناتۆ داوا لە روسیا دەكەن، تاكو روونكردنەوە لەسەر ئەو مەسەلەیە بدات، ئەگینا سزای بەسەردا دەسەپێنن.\nئەمریكا دژی نۆردستریمە\nیەكێك لەو سزایانەی كە باس دەكرێت، راگرتنی پڕۆژەی غازی سروشتیی نۆردستریم-ی روسیا – ئەڵمانیایە، كە یەكێكە لەو پڕۆژە گەورانەی ئەگەر تەواو بێت، لە ژێر دەریای بەڵتیك-ەوە غازی سروشتی بۆ ئەڵمانیا و لەوێشەوە بۆ هەموو وڵاتانی یەكێتیی ئەوروپا دەگوازێتەوە.\nئەو پڕۆژەیە هەر لە سەرەتاوە و لە ساڵی 2018دا، لە كاتی دەستپێكردنیدا نەیاری زۆری بۆ پەیدابوو، یەكێك لەوانە ئەمریكایە، كە بە مەترسیی بۆ سەر ئاسایشی جیهانی دەزانێ و هەر زوو بڕیاریدا سزای هەر كۆمپانیایەك بدات، كە بەشداریی لە دامەزراندن و تەواوكردنی پڕۆژەكەدا دەكەن. نەیارانی تریش كە ژمارەیەك وڵاتی تری ئەوروپین، دەڵێن: ئەڵمانیا بەرژەوەندیی لەگەڵ لایەنێك دروستكردووە كە جێی باوەڕ نییە و لەوانەیە لێمان هەڵبگەڕێتەوە.\nداوای هەڵوەشانەوەی دەكرێت\nهایكۆماس وەزیری دەرەوەی ئەڵمانیا وتی: روسیا دەبێ روونكردنەوە بدات، بە پێچەوانەوە، لەوانەیە پڕۆژەی نۆردستریم 2 رابگرین.\nلەلایەكی تریشەوە، ئەنجێلا مێركل راوێژكاری ئەڵمانیا لە دوای باشبوونی باری تەندروستیی ناڤاڵنی، ئاشكرایكرد: ئەگەر كۆشكی كرملین لەسەر هەڵوێستی ئێستای بەردەوام بێت، ئەوا دەبێت پێداچوونەوە بە پڕۆژەكەدا بكەین. ئەو لێدوانانەش ئەوە دەگەیەنن كە پڕۆژەكە ئێستا كەوتۆتە مەترسیی جێبەجێكردنەوە و لەوانەیە هەڵبووەشێتەوە، پارتی سەوزی ئەڵمانیاش داوا دەكات كە پڕۆژەكە رابگیرێ و هەڵبووەشێنرێتەوە.\nدوو رای جیاواز\nبەپێی شیكردنەوەی میدیای ئەڵمانیا، ئەوە حكومەتەكەی مێركل نییە كە پێداگریی لەسەر بەردەوامبوونی پڕۆژەكە دەكات، بەڵكو گێرهارد شرۆیدەر راوێژكارەکەی پێش مێركل-ە، كە پەیوەندیی زۆر باشی لەگەڵ سەرۆكی روسیا هەیە و ئێستا كراوەتە سەرپەرشتیاری پڕۆژەكە و پێداگریی لەسەر تەواوكردنی دەكا.\nئەو، پوتین و حكومەتەكەی بە دیموكراسیخواز دەزانێ و رەتیدەكاتەوە دەستیان لە ژەهرخواردكردنی ناڤاڵنی-دا هەبووبێت. جگە لەویش، داكۆكیكەرانی تری پڕۆژەكە لە ناوخۆ و دەرەوە دەڵین: تائێستا 8 ملیار یۆرۆ لە پڕۆژەكەدا خەرجكراوە و زۆربەی كارەكانی تەواوبووە، بۆیە هیچ لۆجیكی نییە تاکو هەڵبووەشێتەوە و ئەو پارە زۆرە بەهەدەر بڕوات. هەروەها پێیانوایە كە بڕیاری لەمجۆرە بۆ سەروەریی ئەوروپا باش نییە و زیانێكی زۆری پێدەگەیەنێت. جگە لەوەش، بەكارهێنەرانی غاز زیانی زۆریان بەردەكەوێ و نرخی بەرزدەبێتەوە. ئەوان دەڵێن: بە هەڵوەشاندنەوەی پڕۆژەكە، ئەڵمانیا قازانج ناكات و لەناو ئەڵمانیا و لە نێوەندی سیاسی و میدیاییشدا پشتگیریی بۆ ئەو پڕۆژەیە هەیە.\nروسیا چی دەڵێت؟\nلەبارەی ئەو لێدوانانەی كە لە دژی روسیا و نۆردستریم دەدرێن، حكومەتی كرملین رایگەیاند: هەڵمەتێكی نەخشە بۆكێشراو لە دژی وڵاتەكەمان لەئارادایە و دەیانەوێت دۆسێی ناڤاڵنی بەلاڕێدا ببەن، تاكو لەو رێیەوە سزا بەسەر روسیادا بسەپێنن، بۆیە هەموو ئەو پڕوپاگەندانە رەتدەكەینەوە.\nئێستا ئەڵمانیا خەریكی لێكۆڵینەوەیە لەو دۆسێیە و داوای لە روسیا كردووە تاكو هاوكاریی بكات بۆ دەرخستنی راستییەكان.\nپێشتر روسیا ئەمەی رەتدەكردەوە، بەڵام چەند رۆژێك لەمەوبەر، وەزارەتی دەرەوەی روسیا رەزامەندیی خۆی راگەیاند بۆ بەشداربوونی دادوەر و شارەزایانی خۆی لەو كەیسەدا و گوایە زانیاریی پێوسیتیشیان كۆكردۆتەوە. لای خۆیەوە، وەزارەتی دەرەوەی ئەڵمانیا خۆشحاڵی خۆی دەربڕی لەم هەنگاوە و بە دەروازەیەكی گرنگی زانی بۆ دەربازبوون لەو قەیرانە.\nسەرچاوە: BBC، شپیگل ئۆنلاین


سۆران.. فرۆكه‌كانی توركیا بۆردومانی گوندێكیان له‌سنووری برادۆست كرد\nله سبه‌ینێوه تا كاتێكی نادیار تونێلی ده‌ربه‌ندیخان داده‌خرێت\nهێڵی گه‌رمی فریاكه‌وتنی كۆمه‌ڵایه‌تی سلێمانی له 2018 دا 44 هه‌زار په‌یوه‌ن\nده‌سته‌ی سه‌ربه‌خۆی مافی مرۆڤ هه‌ڵمه‌تی نه‌فره‌تكردن له‌دیارده‌ی چه‌كداریی ڕاگه\nله‌م هه‌فته‌یه‌دا پڕۆژه یاسای بودجه له په‌رله‌مانی عێراق ده‌نگی له‌سه‌ر ده‌د\nچاوه‌ڕوان ده‌كرێت ئه‌م مانگه مووچه‌ی وه‌زاره‌ته‌كانی په‌روه‌رده و ته‌ندروستی له‌لایه‌ن به‌غداوه دابه‌شبكرێت\nلیژنه‌یه‌كی وردبینیی دیوانی چاودێریی دارایی عێراق بۆ وردبینی له لیستی مووچه‌خۆران سه‌ردانی هه‌رێم ده‌كات. چاوه‌ڕوان ده‌كرێت هه‌ر له‌م مانگه‌دا مووچه‌ی وه‌زاره‌ته‌كانی په‌روه‌رده و ته‌ندروستی دابه‌ش بكرێت.\nبه‌پێی ئه‌و زانیارییانه‌ی په‌یام له فراكسیۆنی كۆمه‌ڵی ئیسلامی له به‌غدا ده‌ستی كه‌وتووه هه‌فته‌ی داهاتوو لیژنه‌یه‌كی وردبینی له دیوانی چاودێریی دارایی عێراق كه له 13 وردبین پێكهاتووه، سه‌ردانی هه‌رێم ده‌كات.\nئه‌و لیژنه‌یه به چوار گرووپی جیاواز و به میكانیزمی تایبه‌تی خۆی، وردبینی له لیستی مووچه‌ی فه‌رمانبه‌رانی وه‌زاره‌ته‌كانی ته‌ندروستی و په‌روه‌رده‌ی هه‌رێم ده‌كات.\nپه‌یام زانیویه‌تی له چه‌ند ڕۆژێكی دیكه‌داو هه‌ر له هه‌فته‌ی داهاتوودا، كاری لیژنه‌كه كۆتایی دێت.\nدوای ته‌واوبوونی كاری لیژنه‌كه، واده‌ی دابه‌شكردنی مووچه‌ی فه‌رمانبه‌رانی ئه‌و دوو وه‌زاره‌ته له ماوه‌یه‌كی نزیكدا دیاری ده‌كرێت. چاوه‌ڕوان ده‌كرێت به‌ر له كۆتایی هاتنی ئه‌م مانگه مووچه‌كه له‌لایه‌ن به‌غداوه ڕه‌وانه بكرێت.\n1780 جار خوێندراوەتەوە\nهه‌رێم‌و عێراق ساڵێكی دیكه‌يان به‌كێشه هه‌ڵپه‌سێردراوه‌كانه‌وه تێپه‌ڕاند...\nگه‌رمیان.. تیمێكی پزیشكی خۆبه‌ش، ماوه‌ی ساڵێكه پشكنین بۆ هاوڵاتیان ده‌كات...\nكه‌ركووك.. هاوڵاتییه‌ك 400 هه‌زار پارچه‌ی كه‌له‌پووریی‌و مێژوویی كۆكردۆته‌وه...\nسه‌یدسادق.. دوای 2 ساڵ به‌رمیلێك نه‌وت به‌سه‌ر هاوڵاتیاندا دابه‌شكرا...\nكارمه‌ندانی ته‌ندروستی تاقیگه‌كانی ئێواران مانیان له‌كاره‌كانیان گرت...\nئه‌مساڵ كێڵگه په‌له‌وه‌ریه‌كانی هه‌رێم 100 ملیار دینار زیانیان به‌ركه‌وتووه...\nدیمیستۆرا: به‌بێ كورد چاره‌سه‌ری سیاسی له‌سوریا سه‌ركه‌وتوو نابێت...\nژماره‌یه‌ك بەرپرسی ئەمریکی پێشنیازده‌كه‌ن چەکەکانيان لە یەپەگە وه‌رنه‌گیرێته‌وه...\nپینجوێن.. به‌هۆی به‌فربارینه‌وه، ئەمڕۆ لە ناوەندەكانی خوێندندا پشووی فه‌رمییه...\nجیاوازیی نێوان سەری ساڵ لە وڵاتانی ئەوروپا و هەرێمی کوردستان ...\nكشانه‌وه‌ی یه‌په‌گه و چونە ناوەوەی سوپای سوریا بۆ منبج کاردانەوەی لێکەوتەوە...\nهێشتا ئاواره‌كانی كه‌مپی عەربەت بڕه نه‌وتی ساڵانه‌یان وه‌رنه‌گرتووه...\nباران بارینی بەخوڕ لافاوی لە بەشێک لە گوندەکانی شارەزوور هەستان ...\nشارەزوور.. کەسانێکی نەناسراو دەستیان داوەتە فرۆشتنی شوێنەوارە مێژوویەکانی ناوچەکە...\nتۆڕە کۆمەڵایەتییەکان و دراما بیانییەکان ڕێژه‌ی تاوانیان له هه‌رێمی كوردستان بەرزکردووەتەوە...\nچیرۆکی گەشتی دوو رۆژەی ئەمریکییەك بۆ کوردستان ...


besansor - عیسای په‌ژمان سه‌رو سه‌ودای بارزانی و ساواکی ئێران 1961 تا ئاشبه‌تاڵی 1975(به‌شی 2)\nعیسای په‌ژمان سه‌رو سه‌ودای بارزانی و ساواکی ئێران 1961 تا ئاشبه‌تاڵی 1975(به‌شی 2)\nکێ له کاره‌ساتی ئاشبه‌تاڵ تاوانبارتره: عیسا پژمان یان بارزانیی؟\nشۆڕشێک خاوه‌نی سه‌د هه‌زار پێشمه‌رگه بێت، به‌فه‌رمان و داواکارییه‌کی شای ئێران، کۆتایی به شۆڕشێک بهێنێت و دوایی سه‌رکرده‌ی ئه‌و شۆڕشه ڕایبگه‌یه‌نێت بڵێ: کاری تۆ ته‌مام شد. ئیتر ده‌بێت تۆ چۆن پێناسه‌ی ئه‌و شۆڕشه و سه‌رکرده‌که‌ی بکه‌یت؟\nئاشبه‌تاڵێک له مێژووی بزوتنه‌وه‌ی خه‌باتی گه‌لاندا وێنه‌ی نه‌بوه و نابێت.\nساواک و میدیای زه‌ندی.\nساواک و جه‌میل ڕۆژبه‌یانی.\nساواک و موخابه‌راتی عێراقی.\nساواک و ئه‌شکه‌نجه‌دانی تێکۆشه‌رانی کورد له ڕۆژهه‌ڵاتی کوردستان.\nساواک و موسادی ئیسرائیلی.\nساواک و شه‌هید کردنی قاسملو.\nساواک و سه‌ردانی یه‌که‌م گروپی ساواک بۆ لای بارزانی.\nناوی به‌شێك له‌و 52 شه‌هیده‌ی که بارزانی کردنیه دیاری بۆ ساواک و شا فه‌رمانی کوشتنی سپارد به سه‌رهه‌نگ تیمسال سه‌یدیان فه‌رماندی تیپی 64 ی ئورمێ، هه‌ڵبه‌ته هه‌ندێکیان تیرۆر کران و تاکو ئێستاش گۆڕه‌کایشیان دیار نییه:\n1. سڵێمانی موعینی (مهاباد).\n2. خه‌لیل شه‌وباش (بانه).\n3. حسێن چل کۆت (شنۆ).\n4. عه‌لی گوێ ڕه‌ش (خانه).\nبۆ زانیاری زیاتر سه‌یری کاروانێک له شه‌هیدانی کوردستانی ئێران له نووسینی که‌ریمی حیسامی بکه‌ن، که له‌ساڵی 1971 نووسیویه‌تی.\nبه‌شی دووه‌می چاوپێکه‌وتنه‌که‌مان، له لێدوانی خاتوو میدیای زه‌ندی (هاوسه‌ری پێشوی هونه‌رمه‌ند حه‌سه‌ن زیره‌ک) ده‌ست پێده‌کات\nمیدیای زه‌ندی ده‌ڵێت: من ساواک دامی به هونه‌رمه‌ند حه‌سه‌ن زیره‌ک، پاش ئه‌وه‌ی عیسا پژمان وه‌ک ئه‌فسه‌رێکی ساواک ده‌ست درێژی سێکسی ده‌کاته سه‌ر مێدیای زه‌نده‌یی، به‌وه ناچاری ده‌که‌ن، که شوو به حه‌سه‌ن زیره‌ک بکات. عیسا پژمان سه‌ره‌تا نکۆڵی له‌وه کرد که به‌هیچ جۆرێک په‌یوه‌ندی به خاتوو میدیای زه‌ندییه‌وه هه‌بوو بێت، پاشان یه‌کێک له هاوکاره‌کانم پێی داگرت له‌سه‌ر ئه‌وه‌ی که میدیای زه‌ندی له فڵانه چاوپێکه‌وتندا خۆی ددانی به‌وه‌دا ناوه و وا ده‌ڵێت. عیسای کۆنه ساواکیش به توڕه‌ییه‌وه ووتی نه‌م کردوه، ئه‌گه‌ر هه‌ر فشاریشم بۆ دێنی، ئه‌وا به‌ڵێ ده‌ڵێم کردوومه، ئێستا چیم لێده‌که‌ی ده‌ته‌وێ هینه‌که م له‌سه‌ر ئه‌وه ببڕی؟\nعیسا پژمان ووتی: بۆ یه‌که‌مجار کاتێ تاڵه‌بانیم دیت، ئه‌و کاته ئه‌و له‌به‌غدا بوو، ئێمه‌ی وه‌ک سه‌فاره‌تی ئێران داوه‌ت کردبوو، منیش ئه‌و هه‌له‌م قۆسته‌وه، پێم ووت: کاتێک ئێوه نه‌توانن له‌گه‌ل حکومه‌تی مه‌رکه‌زی به‌غدا ڕێکبکه‌ون، ئایا هیچ چه‌ک تفاقێکتان هه‌یه له خۆتان به‌رگری پێبکه‌ن؟\nتاڵه‌بانی له وه‌ڵامدا ووتی: نه‌خه‌یر ئێمه هیچ شتێکی ئه‌وتۆمان نییه!\nئه‌وسا من ووتم: زۆر ئاسانه من ده‌توانم هه‌موو شتێکتان بۆ دابین بکه‌م، له‌ڕیگای شاهه‌نشاوه. ئیتر ئه‌وه بوو من یه‌که‌م په‌یوندییم دروست کرد.\nشه‌وه سوره‌کانی عیسا و جه‌میل ڕۆژبه‌یانی:\nشه‌وانه جه‌میل ڕۆژبه‌یانی داوه‌تی ده‌کردم بۆ ماڵه‌که‌ی خۆی، چه‌ندین شه‌وی سوورمان پێکه‌وه به‌ڕێ ده‌کرد، زۆر جاریش ده‌مبیسته‌وه، که باسی منی ده‌کرد و باسی په‌یوه‌ندییه‌کانی من ده‌کرد له‌گه‌ڵ دۆسته‌کانمدا، ئه‌مه له کاتێکا، که خۆی ئاماده‌کارییه‌کانی بۆ ده‌کردم و ئافره‌تی ده‌هێنا، جۆرجاریش ده‌بوو به کێشه له نێوانماندا.\nپرسیار: چۆن موخابه‌راتی عێراقیی ئاگاداری هه‌ڵسوکه‌و‌تی تۆ نه‌بووه، له کاتێکا تۆ له به‌غدا بوویت و هه‌میشه له نیوان تاران و به‌غدا و بارزانی له کوردستانی عێراقدا هاتوچۆتان ده‌کرد و ده‌هاتن و ده‌چوون؟\nله وه‌ڵاما ووتی: به‌ڵی موخابه‌رات به وردی چاودێری ده‌کردم، به‌ڵام نه‌م ده‌هێشت شتێکی ئاوا بده‌م به‌ده‌سته‌وه، بۆ نموونه چه‌ند جارێک به شوفێره‌که‌میان ووتبوو، که ئێمه به‌دواتانه‌وه‌ین بۆ هه‌ر کوێیه‌ک ده‌چن، زۆرجاریش خۆم ماشینه‌کانی ئه‌وانم ده‌بینی، که به‌دوامه‌وه بوون، زۆر جار خۆم لێ وون ده‌کردن، به‌ڵام ئه‌وه‌ی من ئاگادارم هه‌ڵبه‌ته ئاگایان له هه‌موو که‌ین و به‌ینێک بووه، چونکه من پێیه‌کم له به‌غدا و ئه‌وی تر له تاران و ئه‌وی تر له کوردستان بوو.\nجارێکیان له تارانه‌وه ئاگادار کرامه‌وه، که به‌په‌له بگه‌ڕێمه‌وه بۆ کارێکی به په‌له، کاتێک گه‌ڕامه‌وه بینیم چه‌ند که‌سێك له موسادی ئیسڕائیلی چاوه‌ڕێیان ده‌کردم من بیانبه‌م بۆ لای بارزانی، سه‌ره‌تا ویستم ئه‌وه نه‌که‌م، ووتم چ زه‌روره‌تێکی هه‌یه، ئێمه په‌یوه‌ندی موساد و بارزانی دروست بکه‌ین؟ پاشان ئه‌مریان پێکردم، که ده‌بێت من وه‌ک سه‌ربازێک ئه‌و فه‌رمانه جێ به‌جێ بکه‌م، ئیتر به ناچاری موساده‌کانم گه‌یانده لای بارزانی و دواتر خۆیان درێژه‌یان به‌م په‌یوه‌ندیه‌ی خۆیاندا به‌بێ ئه‌وه‌ی ساواک ئاگای لێیان بێت.\nبۆ چاودێریکردنی بارزانی، یه‌کێک له که‌سه‌کانی سه‌ر به بنه‌ماڵه‌م کرد به جاسوس بۆ ئه‌وه‌ی له‌هه‌ڵسو که‌وتی بارزانی ئاگادارم بکه‌ته‌وه و منیش بیگه‌یه‌نم به‌سه‌روی خۆم.\nیه‌که‌م ڕاپۆرتی هاوکاره‌که‌م باسی له په‌یوندی سێکسی بارزانی و مارگرێته بوو (ئه‌م باسه هه‌ڵده‌گرین بۆ به‌شی سێیه‌م).\nعیسا به‌ژمان به‌هۆی زۆری ته‌مه‌ن، زۆرجار که شتێکمان لێ ده‌پرسی، ئه‌و وه‌ڵامی شتێ تری ده‌داینه‌وه، کاتێ پرسیاری قاسملومان لێکرد، یه‌کسه‌ر وووتی شه‌وێک پێش تیرۆرکردنه‌که‌ی، خۆیی و جه‌لال تاڵه‌بانی میوانی من بوون له پاریس، زۆر قسه و باسمان کرد، زۆریشم پێ ناخۆش بوو، که تیرۆر کرا، منیش پرسیم زۆر که‌س و ناوه‌ندی سیاسیی و ڕێکخراو هه‌ن، که خودی تاڵه‌بانی به به‌رپرسیار ده‌زانن له تیرۆرکردنی قاسملو، ئه‌و ملێکی بادا و هیچی نه‌ووت، که‌و‌ته وه‌ڵام دانه‌وه‌ی پرسیارێکی تر.\nچاوه‌ڕێی به‌شی سێیه‌م بکه‌ن\nسه‌رنج: له‌و نزیکانه‌دا ده‌قی چاوپێکه‌وتنه‌که بن به ڤیدیۆ له سه‌ر یوتوب بڵاوده‌که‌ینه‌وه، ئیستا خه‌ریکی مۆنتاجکردن و ئاماده‌کرنیین.


سازانی نیشتیمانیی چییە؟!\nماویەکە زۆر بە گەرموگوڕی کێشەی دەستوور و کاندنیدکردنەوەی سەرۆکی هەرێم بۆ جاری سێیەم و هەموارکردنەوەی یاسای سەرۆکایەتی هەرێم و قسەکردن لەسەر هەموارکردنەوەی یاسای هەڵبژاردنەکان و گۆڕینی لیستی داخراو بۆ لیستی نیمچە کراوە و، چەندین کێشەی تری ناو پەرلەمان، وەک گۆڕین و فراوانکردنی لیژنەی سەرۆکایەتی پەرلەمان و، دیسان قسە لەسەر گۆڕین و هەمواکردنەوەی پەیڕە و پرۆگرامی پەرلەمان بووە بە کێشەیەکی جددی کە زۆربەی زۆری حیزبەکان و قەوارە و بزووتنەوە سیاسییەکان و، خەڵکێکی زۆر لە نووسەران و ڕۆشنبیران قسەیان لەسەر کردوە و لەسەریی نووسیوویانە. ڕەنگە هیچ پرسێک لە کوردستاندا بە پرسی دەوڵەتی کوردییشەوە ئەوەندە قسەی لەسەر نەکرابێت و ئەوەندە کێشمەکێشی لەسەر درووستنەبووبێت.\nجگە لە پارتی(PDK) کە سورە لەسەر ئەجندا تاقانەکەی خۆی، ئەو خاڵەی کە زۆربەی زۆری حیزبەکان و لایەن و قەوارە سیاسییەکان و زۆرێک لە نووسەران و ڕۆشنبیران داوای دەکەن و قسەی لەسەر دەکەن بۆ تێپەڕاندنی ئەم کێشانە،(سازانی نیشتیمانیی)ە.\nبۆیە پێویستە بزانیین سازانی نیشتیمانیی چییە و بە چ مانایەک دێت؟\nلە کاتێکدا کە هەموومان دەزانین نە هیچ حیزبێک بە تەنیا، نە هەموو حیزبەکان پێکەوە بریتینیین لە سەرجەم کۆمەڵگا، واتا زۆرێک لە خەڵکی بێلایەنی حیزبی لە ناو کۆمەڵگای کوردستاندا هەن کە نەک هەر حیزبیی نیین، بەڵکو ناشیانەوێت هەواداریی هیچ حیزبێک بن، هەڵبەت ئەمەش سروشتییە، لە هەموو کۆمەڵگاکانی جیهاندا بە پێشەکەوتووەکان و دواکەوتووەکانەوە بەشێکی زۆر هەیە کە حیزبایەتییکردن و کاریی حیزبایەتیان قبوڵنەکردوە. کەواتە چۆن حیزبەکانی کوردستان دەتوانن بە سازان و رێکەوتنی خۆیان بڵێن (سازانی نیشتیمانیی)؟! چوونکە نیشتیمان، نیشتیمانیی هەمووانە، نەک تەنیا حیزبەکان و ڕێکخراو و بزووتنەوە سیاسییەکان.\nسازانی نیشتیمانیی، ئەوەیە کە زۆربەی زۆریی خەڵکی کوردستان لەسەر پرسێک رێکبکەون، بۆ نموونە: ئەگەر دەستوور، هەرچ کاتێک خرایە بەردەم ڕاپرسییەوە، زۆربەی زۆری خەڵک، واتا لە سەدا ٥١ی ئەو ڕێژەیەیی کە دەنگ دەدات، دەنگی بە ئەرێنی دا بۆ دەستوور ئەوە پێیدەوترێت سازانی نیشتیمانیی.\nئەگەر حیزبەکان و قەوارە سیاسییەکان بە هەموویان بیانتوانییایە نوێنەرایەتیی کۆمەڵگا بکەن کەواتە پەرلەمان چ پێویستە دابمەزرێت؟\nدرووستبوونی سیستەمی پەرلەمانی و هەڵبژاردنی پەرلەمانتاران لە لایەن خەڵکەوە بۆیە دانراوە بۆ ئەوەی کە هیچ نەبێت ئەم دامەزراوەیە و پەرلەمانتارەکانی ببن بە نوێنەریی راستەقینەی زۆربەی زۆری کۆمەڵگا کە دەنگیانپێداوە، هەڵبەت لە کوردستانیشدا پەرلەمان هەیەو لە هەڵبژاردنەکاندا ١١١ پەرلەمانتار هەڵبژێردراون و، لە ساڵی ١٩٩٢ ەوە ئەم سیستەمە بەڕیوە دەچێت وەک باڵاترین دەسەڵات لە کوردستنادا لەگەڵ هەموو کەمووکورییەکانییدا، بەڵام بەو ناوەوە دامەزرێنراوە.\nبۆیە بە رای من، هەرچ سازن و ڕێکەوتنێکی نێوان حیزبەکان لەسەر ئەو کێشانەی ئەمڕۆ و هەرچ کێشەیەکی تر دەبێت بکرێت بە پرۆژەیەکی سیاسیی و بخرێتە بەردەم دامەزراوەی پەرلەمانەوە بە بێ ئەوەی هیچ حیزبێک و هیچ لایەنێک دەستوەربداتە کاروبارەکانییان تا بتوانن بەوپەڕی ئازادییەوە ڕای خۆیان وەک نوێنەری زۆربەی زۆری خەڵکی کوردستان لەسەر ئەو پرۆژیە بدەن و یاسایەک یان چەند یاسایەکی بۆ داڕێژن و ئەوانەش کە پێویستی بە هەموارکردنەوەیە، بە دەنگدانی پەرلەمان دەبێت هەموارکرێتەوە نەک بە دەنگدانی حیزبەکان.\nئەگەر ئەمە نەکرێت و تەنیا ئەو پرۆژە سیاسییەی کە ئێستا یەکێتی نیشتیمانیی بەدەستیەوەتی وەک ناوبژیوان! ئەوە سازانی نیشتیمانیی نییە، بەڵکو ئەوە هەڵخەڵەتاندنی خەڵک و خۆ سەپاندنی حیزبەکانە بە ناوی سازانی نیشتیمانییەوە.\nئەوەتا بەرێز ئازاد جوندیانی وەک وتەبێژی مەکتەبی سیاسی یەکیتی دەڵێت: پرۆژەەکەی ئێمە بۆ سازانی نیشتیمانیی بە جۆرێک دەبێت هیچ لایەک دۆڕاو نابێت تیاییدا!! کرۆکی ئەم قسەیە ئەوە دەگەیەنێت کە هیچ حسابێک بۆ هەموو کۆمەڵگا و ئەو خەڵکە زۆرەی لە دەرەوەی حیزبەکانن ناکرێت و دیسان هیج حسابێکیش بۆ پەرلەمان ناکرێت، بەڵکو حیزبەکان خۆیان لە ناو خۆیاندا سازان و ڕێکەوتن دەکەن و دەیسەپێنن بەناوی (سازانی نیشتیمانیی)ەوە. بۆیە بەڕێزی دەڵێت: هیچ لایەنێک دۆراو نابیت تیاییدا!\n٣\_٦\_٢٠١٣ - نەرویج\nماڵپه‌ڕی جیهاد محه‌مه‌د که‌ریم


9/21/2020 11:08:44 AM\n2771 جار خوێندراوەتەوە\nبڕیاری ئەنجامدانی ھەڵبژاردنی پێشوەختەی عێراق، کە بڕیارە لە ٦ی حوزەیرانی ٢٠٢١ لە عێراق و ھەرێمی کوردستانیش بەڕێوەبچێت، وێڕای ئەو مشتومڕە زۆرەی لەسەر ئاستی ناوەندە سیاسی و میدیاییەکاندا دروستی کردووە، ھاوکات چەند رەھەند و لێکەوتەیەکی خراپیشی لێدەکەوێتەوە، بەوپێیەی ھیچ کات ھەڵبژاردنەکان لە عێراقدا نەیانتوانیوە چارەسەری کێشەکان بکەن، بگرە کێشەکانیان زیاتریش کردووە، بەدیاریکراویش لە سەروبەندی پێکھێنانی کابینەکان، ھێز و لایەنەکانی بەغدا تا ئاستی گرژیی، نێوانیان تێکدەچێت و ئەمەش کاریگەری لەسەر دۆخە سیاسی و ئابووری و کۆمەڵایەتییەکەش دەبێت، بە تایبەتی ئەو ھەڵبژاردنەی ئێستا بە ھەموو شێوەیەک بۆ کورد خراپە، چونکە بەگوێرەی یاسایەک لایەنی عەرەبی بەرژەوەندییان تێدایە، بە دیاریکراوی لە سنووری کەرکوک، کورد زیانی بەردەکەوێت.\nیەکێک لە رەھەندە خراپەکانی ھەڵبژاردنی پێشوەختەی عێراق، ئەوەیە ئیدی ئەو شێوازە لە ھەڵبژاردن، بۆی ھەیە ببێتە نەریتێک و ھێزە عێراقییەکان دوای پێکھێنانی ھەر کابینەیەک و پێش کۆتایی وادە یاسایییەکەی، بە ئەنقەست کێشە بۆ حکومەت دروست بکەن، ئەمەش لە یەککاتدا دۆخە سیاسییەکە کە کاریگەری لەسەر ھەرێمی کوردستانیش دەبێت، ئاڵۆز دەکات و خەرجییەکی زۆریش لەسەر حکومەت دەکەوێت، وێڕای ئەمە ھەر چەند ساڵەی سەدان پەرلەمانتاری تازەش دەچنە پەرلەمان و ئەوانیش موچە و بودجەیان دەوێت، جگە لەو کەشە ئاڵۆزەی لەکاتی ھەڵمەتی ھەڵبژاردندا دروست دەبێت، بەوپێیەی ھێزە عێراقییەکان ھێشتا پرۆسەی ھەڵبژاردن وەک کولتورێکی دیموکراسییانە قبووڵ ناکەن و ئەوانەی دەچنە ناو پرۆسەکەوە، وەک ئەوەی بچنە جەنگ و ھێرشکردنەسەر یەکدی، لەو رەگەزەی دیموکراسییەت دەڕوانن، جگە لەوەی عێراق ھەر خۆی دیموکراسی نییە و ناشبێت، ئاخر دیموکراسی پێش ھەر شتێک، کلتورە، ئێ عێراق ھێشتا ئەو کلتورەی نییە تا بڵێین پرۆسەیەکی رێکوپێکی ھەڵبژاردن بەڕێوەدەچێت!\nئەوەیشی پێوەندەی بە کوردەوە ھەیە، ئەو ھەڵبژاردنە لایەنی خراپەی زۆرە، وێڕای ھۆکارەکانی سەرەوە، ھاوکات ئێمە کێشەی خاک و نەتەوەییمان لە ناوچە کوردستانییەکانی دەرەوەی ھەرێمی کوردستاندا ھەن، کە دوای رووداوەکانی ١٦ی ئۆکتۆبەری ٢٠١٧ ئەو ناوچانە لە پرۆسەیەکی داگیرکاریدا کەوتنەوە ژێر چنگی حەشدی شەعبی و لەوکاتەوە بەشێوەیەکی رێکخراو تەعریبی ناوچە کوردییەکان دەکرێ و رێگری لە گەڕانەوەی کوردە ڕەسەنەکان دەکرێت و ئەوانەی لەوێشن، لەژێر ترس و تۆقاندندان، رەنگە ھەر نەشوێرن دەنگن بدەن، ھەروەھا بارەگەکانی پارتی دیموکراتی کوردستانیش لە سنوورەکە نین، لەکاتێکدا پارتی حزبی یەکەمی ھەرێمی کوردستانە و کاریگەری لەسەر پرۆسەی سیاسی و رێژەی دەنگەکانی کورد لەو ناوچانە دەبێت، لەگەڵ ئەوەشدا پرۆسەیەکی چاوسوورکردنەوە لە ئارادایە بۆ ئەوەی کورد ناوچە کێشەلەسەرەکان چۆڵ بکات و لەبری کوردیش عەرەبی ھاوردە جێگیر بکرێن.\nمادام پرۆسەکە بەڕێوەدەچێت، ھەر ھیچ نەبێت گرنگە لەو سنوورانە کورد بە یەکگوتاری و یەکھەڵوێستی و یەکلیستی روبەڕوی ئەو پرۆسەیە ببێتەوە، پێدەچێت جۆرێک پیلان دژی کورد لە سنووری کەرکوک و ماددەی ١٤٠ لە ئارادا بێت بۆ ئەوەی بە فەرمی دەنگی کورد کەمبکەنەوە! ئەوکات مەرامی سیاسی دەپێکن و کەمبوونەوەی دەنگەکانی کوردیش وەک کارت لە دژی کورد بە کاردەھێنن و پرۆسەی تەعریبیش خێراتر دەکات. کەوایە گرنگە ھەرێمی کوردستان روئیای تایبەت و وردی بۆ پرۆسەی ھەڵبژاردنەکە ھەبێت، بە دیاریکراویش لە سنووری کەرکوک و ماددەی ١٤٠ی دەستووردا ئامادەسازییەکی زۆر بکات بۆ ئەوەی فەشەل بە مەرامی سیاسی بەغدا بھێنرێت.


ئاگاداریەك بۆ ڕای گشتی لە ناوخوی کوردستان و دەرەوە\nالرئسية // حزب الخضر الكردستاني البيانات // ئاگاداریەك بۆ ڕای گشتی لە ناوخوی کوردستان و دەرەوە\nئێمە وەکو کۆمەڵێك شارەزا لە بواری ژینگە و ژینگەپارێزی، بۆ ئاوڕدانەوەیەك لەو داڕمان و وێرانەیەی ژینگەی کوردستان ، لە ساڵی ٢٠١٠ بڕیاری دامەزراندنی پارتێکی ژینگەمان دا بە ناوی ( پارتی سەوزی کوردستان ) و پەیچێکی بۆ دامەزرێنرا و وەکو ئەوەی لە خوارەوە لینکەکەی دانراوە. هەروەها لەسالی ٢٠١٠ ئەندامین لە کونگرەی نەتەوەیی کوردستان ( کنک ) کە زوربەی هێزە سیاسیەکانی کوردستان شایەتی بوونی ئەم پارتەن.\nهەر بۆ ئاگادری جەماوەری کوردستان و لەبەر ئەوەی گرنگترین پێگە کە پارتێك لە ژێر سێبەریدا بتوانێ کار بکات بوونی مافی مرۆڤ و ئازادیە ، تا بتوانێ بە ڕەهایی کۆنسێپت و پلان و بیرۆکەکانی خۆی تێدا پەیڕەو بکات، ئەویش بەداخەوە هێشتا لە کوردستاندا نەك هەر نیە بەڵکو ڕۆژ بە ڕۆژ پێچەوانەکەی دەبێتە مەرج بۆ ژیان و گەشەی مرۆڤایەتی بەرەو بواری نەرێنی ڕۆ دەچێت، بۆیە کارکردنی جیددی و بە بەرنامەی پارتی سەوزی ئێمە لەگەڵ کەش و هەوای باشور کە هەموولایەك دەیزانن نەدەکرا و نەدەگونجا بۆیە زیاتر جەختمان لەسەر کاری نووسین وە وشیارکردنەوە وە دیاریکردنی کێشە و کەموکوڕی و گرفتی ژینگەیی کردەوە.\nئەوەی دەمانەوێ بیڵێین ئێمە لە ڕێی میدیاکانەوە پەیچێکی فەیسبوکمان بینیوە بە هەمان ناوی پارتەکەی ئێمەوە ( پارتی سەوزی کوردستان ) کە لینکەکەی ئەویش لە خوارەوە دادەنێین وە چەند کەسێك بەناوی سکرتێر و مکتب سیاسی خویان دەرخستوە وە لە زور جێگا بەناوی ئێمەوە قسەیان کردوە کە ئێمە و ئەوان یەك پارتین ، بەڵام بەهیچ شێوەیەک نە لە دوور نە لە نێزیك بەیوەندیمان لەگەل ئەم گروپە نییە کە لە سلێمانی و بازیان کاردەکەن ، ئاگاداری هەموو پارت و رێکخراو و دۆستانی ئێمە ئەکەینەوە کە ئاگاداری ئەم ڕاستیە بن و سەیری سایت و پەیچی ئێمە بکەن و بروار و کاتی دامەزراندنی ئەم پارتەی ئێمە لە نێو بەرنامەکەی ئێمەدا تۆمار کراوە وە وەکو بەڵگەی بوونی ئێمە لەو کاتەوە.\nهەموو زانیاریەکان شایەدی ڕاستگۆیی کاری ئێمەن، کە ئەو کارە ناڕەوا و نایاساییەی خۆیان کۆتایی پێبێنن و ڕایبگرن، وە لەبەر ئەوەی دادگای کوردستان لە هیچ کاتێکدا پشتی پێ نابەسترێ و کاری نایاسایی یەك لا ناکاتەوە، بۆیە پەنابردنەبەری بێ سودە.\nلە ڕێی ئەم ئاگاداریەوە بەهەموولایەکی ڕادەگەیەنین کە ئەم کارەی ئەوان لە کەسانێك ناوەشێتەوە کە ژینگە پارێز بن، چونکە ژینگەپارێزی پێش هەموو شتێك پەیڕەوکردنی بەندەکانی مافی مرۆڤ و ئازادی کارکردنە لە چوارچێوەی خزمەتکردنی نەك هەر مرۆڤ بەڵکو هەموو بوونەوەر، ئەوان لەیەکەم کاریاندا پرنسیب و پێگەی مافی مرۆڤیان پێشێل کردووە و نایاسایی خۆیانناساندووە.\nلەگەڵ ڕێزی پارتی سەوزی کوردستان\nلینکی پەیچەکەی ئێمە: http://www.green-kurd.org\nپەیچی ئەوان لە فەیسبوك: https://www.facebook.com/slemanibazyan\nCopyright © 2021. Green Kurd Party. Designed for Green Kurd Party by S.Amedie


شێخ به‌شیر عادل: عێراق كه‌وته به‌رده‌ستى شیعه‌كان | ئاژانس\nHome چاوپێکەوتن شێخ به‌شیر عادل: عێراق كه‌وته به‌رده‌ستى شیعه‌كان\non: كانونی دووه‌م 27, 2017 In: چاوپێکەوتن, سەرەکیNo Comments\nسه‌رۆكى ده‌زگاى شه‌هیدى میحراب له هه‌رێمى كوردستان: ״دواى كۆتاییهاتنى سه‌دام و ڕژێمى به‌عس ده‌وڵه‌تى عێراق كه‌وته به‌رده‌ستى شیعه‌كان״\nئاژانس – هه‌ولێر\nئاژانس: به‌و پێیه‌ى عێراق وڵاتێكى فره‌مه‌زهه‌به ئێوه له نێوان حوكمڕانییه‌كى ئایینى و مه‌زهه‌بى له‌گه‌ڵ حكوومه‌تێكى عه‌لمانى كه له ڕووى مه‌زهه‌به‌وه بێلایه‌ن بێت، كام جۆره حوكمڕانییه بۆ عێراق به باش ده‌زانن؟\nشێخ به‌شیر عادل: له‌م ساڵانه‌ى دواییدا دواى كۆتایى هاتنى سه‌دام و ڕژێمى به‌عس كه ده‌توانین بڵێین ده‌وڵه‌تى عێراق كه‌وته به‌رده‌ستى شیعه‌كان به هه‌موو مه‌زاهب و ته‌یار و حزبه‌كانى خۆیان، هه‌وڵیشیان دا حكوومه‌تێك درووست بكه‌ن له‌هه‌موو پێكهاته‌كان بێت نه‌وه‌ك وه‌ك حوكمى دكتاتۆرێك كه بۆماوه‌ى 35 ساڵ حوكمى كرد و كه‌چى هیچ كه‌سێكیش به‌سوننه و شیعه‌و كورد و پێكهاته‌كانى تریش لێى ڕازى نه‌بوون، بۆیه دواى ئه‌و ڕژێمه ده‌ستى برایه‌تى درێژكرا بۆ سوننه و شیعه و كورد و پێكهاته‌كانى تر كه حكوومه‌تێك پێكبێنن كه په‌رله‌مان و ده‌ستوور بڕیار له‌سه‌ر ئه‌و حوكمه ده‌دات، تا چه‌ند ساڵێك به‌ر له ئێستا زۆر به‌باشى هات، تا ئه‌وكاته‌ى ئه‌و كێشانه‌ى كه وڵاته‌كانى ده‌ره‌وه بۆ عێراقیان درووست كرد، ئێستاش به بۆچوونى من حكوومه‌ت ده‌بێ به پێكهاته‌یه‌ك بێت هه‌موو لایه‌نه‌كان له خۆ بگرێ له نه‌ته‌وه و ئایینى جیاواز و ته‌نانه‌ت كه‌سانێكیش كه هیچ په‌یوه‌ندییه‌كیان به هیچ ئایینێكه‌وه نییه واته حكوومه‌تێك بێت هه‌موو ئه‌و كه‌سانه له خۆ بگرێ كه به ده‌ستوور مافیان چه‌سپاوه، ئه‌گه‌ر ئه‌وه نه‌كرێ، هیچ كاتێك ناتوانرێ ئیدیعاى ئه‌وه بكرێ كه من حكوومه‌تێكى دیموكراتم یان مافى هاووڵاتى و نه‌ته‌وه‌كانم دابین ده‌كه‌م، بۆیه ده‌بێ حكوومه‌تێك پێك بێت به چاوى هاووڵاتى و هاونیشتیمانى سه‌یرى هه‌موو پێكهاته و ئایینه جیاوازه‌كان بكرێ وه‌ك چۆن باوك سه‌یرى خێزان و منداڵه‌كانى ده‌كات.\nئاژانس: ئه‌و كێشانه چین كه وڵاتان بۆ عێراقیان درووست كردووه؟\nشێخ به‌شیر عادل: له داوى شۆرشى كۆمارى ئیسلامیى ئێران زۆر كێشه‌كان له ڕۆژهه‌ڵاتى ناوه‌ڕاست و وڵاته‌كانى تر درووست بوو، ئه‌و ده‌سه‌ڵاتانه زۆربه‌یان ده‌وڵه‌تانى گه‌وره و داگیركه‌ر درووستیان كردبوو له سه‌رووى هه‌مویشیانه‌وه كه ئه‌مه‌ریكا بوو، شاى ئێران كه كاره‌كانى ئه‌وانى جێبه‌جێ ده‌كرد وه‌ك موختار و دیكتاتۆرى ناوچه‌كه وه‌ك به‌كرێگیراوى ئه‌مه‌ریكا له ده‌ستیان چوو كه كه‌سانێك هاتنه سه‌ر حوكم ئایدۆلۆژیا و بۆچوونى ئه‌وان زۆر جیاواز بوو و له‌گه‌ڵ ئه‌وان و ته‌نانه‌ت دژى ئه‌وانیش بوو، بۆیه له ماوه‌ى 35 ساڵى ڕابردوو ناڕه‌زایى خۆیان به‌رامبه‌ر ئه‌م حوكمه ده‌ربڕى كه بیسه‌لمێنن ئه‌و حوكمه حوكمێكى ڕاست نییه و خه‌ڵك لێى بێزارن، له كاتێكدا زۆرینه‌ى كێشه‌كان له ناوچه‌كه ئه‌وان درووستیان كردووه له‌گه‌ڵ سه‌دام و كه‌سانى تر، ئێستاش ئه‌و ئیرهاب و كێشانه‌ى كه به‌رده‌وامه له ناوچه‌كه هه‌ر ئه‌وان پاڵپشتییان ده‌كه‌ن.\nئاژانس: ده‌وترێت له ئێستادا عێراق به‌ره‌و ده‌وڵه‌تى ویلایه‌تى فه‌قیه ده‌ڕوات هاوشێوه‌ی ئێران، ئێوه ئه‌مه چۆن لێك ده‌ده‌نه‌وه؟ له حاڵه‌تێكى وادا مه‌زهه‌بى سوننه ناكه‌وێته به‌رده‌م مه‌ترسیی له‌ناوچوون؟\nشێخ به‌شیر عادل: نه‌خێر، له‌م باوه‌ڕه‌دام له دواى ئیمراتۆرییه‌تى ئیسلامى و حوكمه‌كانى پاشایى و كۆمارییه‌كانیش به‌تایبه‌ت له وڵاتانى عه‌ره‌بى كه هه‌ندێكیان پاشایى بوون و هه‌ندێكیش به‌ناو كۆمارى كه‌چى هیچ دیموكراسى نه‌بوون به‌ڵكو دیكتاتۆرى ته‌واو بووینه و ته‌حه‌داى زۆریشیان له خه‌ڵك ده‌كرد، بۆیه شیعه و سوننه و كورد و نه‌ته‌وه‌كانى تریش هیچ یه‌كێكیان ڕازى نه‌بوون و ده‌ستخۆشییان لێ نه‌كردوون، وه‌ك ئه‌وه‌ى له سه‌رده‌مى ڕژێمى به‌عس كه به هه‌زاران كه‌س هه‌ڵاتن و كوژران و ده‌ستگیر كران، ده‌بێ پرسیار بكه‌ین كه ئه‌و كێشانه كێ درووستى كردن، ئه‌و حوكمه‌ى ئێستاش هاتووەته سه‌ر كار، ئێمه پاڵپشتى له‌وه ناكه‌ین كه بڵێین له سه‌داسه‌د حكوومه‌تێكى باش بووه و هه‌موو زاوییه‌كانى له‌به‌رچاو گرتووه هه‌وڵى داوه كێشه‌كان نه‌مێنێت، به‌ڵام له هه‌مان كاتدا ئه‌و حكوومه‌ته‌ى كه درووست بوو له پاڵ په‌رله‌مان و ده‌ستوور ئه‌وا كورد و سوننه و سه‌رجه‌م پێكهاته و ئایینه جیاوازه‌كان تێیدا ده‌ژین، له‌گه‌ڵ ئه‌وه‌شدا كه‌موكووڕيى زۆرى تێدا هه‌یه به‌ڵام سوپاس بۆ خوا تا ئێستا به‌رده‌وامه.\nئاژانس: ڕاتان چییه له‌سه‌ر بۆچوونه‌كانى ئه‌یاد جه‌مال دین كه وه‌ك ڕێبه‌رێكى ئایینیی شیعه داواى حكوومه‌تێكى عه‌لمانى ده‌كات بۆ عێراق هاوشێوه‌ى حكوومه‌ته‌كانى ئه‌ورووپا نه‌ك حكوومه‌تێكى ئایینى؟\nشێخ به‌شیر عادل: ئه‌وه بۆچوونى شه‌خسیى خۆیه‌تى و له‌وانه‌شه هه‌ندێ كه‌س پاڵپشتیى له‌م بۆچوونه بكه‌ن، به‌ڵام زۆر كه‌س له‌گه‌ڵ ئه‌و بۆچوونه نین، ئاساییه كه‌سێك فكره‌ى عه‌لمانى هه‌یه یان ئیسلامى یان نه‌ته‌وه‌یى هه‌ریه‌كه و بۆچوونى خۆیه‌تى، ئه‌وه ده‌گه‌ڕێته‌وه بۆ ڕاى شه‌قام و په‌رله‌مان و ده‌ستوور، ئه‌گه‌ر هات و خه‌ڵك ده‌نگى به‌وه دا ئاساییه با ئه‌ویش بێت ماوه‌یه‌ك خۆى تاقی بكاته‌وه.\nئاژانس: هه‌ندێك ڕه‌گوڕیشه‌ى داعش بۆ ئایینى ئیسلام ده‌گه‌ڕێننه‌وه هه‌روه‌ك داعش خۆى ئیدعاى نوێنه‌رایه‌تیى ئه‌م ئایینه و به‌تایبه‌ت سوننه‌كانیش ده‌كات، ئێوه ڕاتان چییه له‌م باره‌یه‌وه؟\nشێخ به‌شیر عادل: به درێژایى مێژوو هه‌زاران گرووپ و ته‌یارى جیاواز درووست بوون هه‌مان ئیدیعایان ده‌كرد، ئێستاش هه‌موو خه‌ڵك ده‌زانێ به‌تایبه‌ت دواى مونازه‌ره‌كه‌ى كلینتۆن و تره‌مپ كه به ئاشكرا تره‌مپ پێى ڕاگه‌یاندن كه ئێوه خۆتان داعش و قاعیده‌تان درووست كرد و سوریا و عێراق و یه‌مه‌نتان تێك دا، بۆیه كارى داعش و قاعیده كارى چه‌ند كه‌سێك نییە و ئاسان بێت به‌ڵكو پاڵشتییه‌كى زۆرى ده‌وێ، چونكه ئه‌وه ده‌بێ چ هێزێك بێت ته‌واوى هێزه گه‌وره‌كانى دونیا و ئه‌ندامانى هاوپه‌یمانى ناتۆ به هه‌موو هێزیانه‌وه هێرشى ده‌كه‌نه سه‌ر كه‌چى ته‌واو نه‌بووه، بۆیه ئه‌وه فیلمه‌كه و سیناریۆیه‌كه بۆ سه‌رقاڵكردنى خه‌ڵك، ئه‌گه‌رنا هه‌موو ده‌زانین داعش درووستكراوى ئه‌مه‌ریكا و ماسۆنییه‌تى جیهانی و ئیسرائیله بۆ گه‌یشتن به ئامانجه‌كانى خۆیان درووستیان كردووه و ئنشائه‌ڵڵا هیچ كاتێكیش به ئامانجى خۆیان ناگه‌ن.\nئاژانس: بە بۆچوونى ئێوه به چ ڕێگه‌یه‌ك ده‌توانرێت ناكۆكى و كێشه‌ى مه‌زهه‌بى له عێراق نه‌مێنێت و ناسنامه‌ى هاووڵاتیبوون بكرێت به سه‌نته‌ر؟\nشێخ به‌شیر عادل: سوپاس بۆ خوا عێراق كه‌سانى نوخبه و تێگه‌یشتوو و زانا و كه‌سایه‌تیى زۆر به‌رزى تێدایه، ئه‌گه‌ر ئه‌وانه بێن دابنیشن كێشه‌كان به ئاسانى چاره‌سه‌ر ده‌بن، چونكه كێشه‌ى له‌وه گه‌وره‌تر چاره‌سه‌ر كراون، به ده‌ستوور و په‌رله‌مان و دانیشتنیش له‌سه‌ر مێزى گفتوگۆ سه‌رجه‌م كێشه‌كان چاره‌سه‌ر ده‌بن.\nئاژانس: ئایا ئه‌گه‌ر ده‌سه‌ڵات بێلایه‌ن نه‌بێت له ڕووى مه‌زهه‌بییه‌وه كۆتایی به ململانێى مه‌زهه‌بى دێت؟\nشێخ به‌شیر عادل: به‌ڵێ ئه‌گه‌ر حكوومه‌ت و كه‌سایه‌تییه‌كان بێلایه‌ن بن ئه‌وا كێشه‌كان و ململانێكان نامێنن.\nئاژانس: ئامانج چى بوو له به‌یاساییكردنى حه‌شدى شه‌عبى، ئایا بۆ باڵاده‌ستیى مه‌زهه‌بى نییه؟ له كاتێكدا وه‌ك ده‌زانین ئه‌م هێزه ناسنامه‌یه‌كى مه‌زهه‌بى هه‌یه؟\nشێخ به‌شیر عادل: كاتێك عێراق سه‌رقاڵى كێشه‌كانى خۆى بوو، هه‌ندێ له وڵاتانى ده‌ره‌وه سه‌رقاڵى ئه‌وه بوون كه قاعیده و به‌عسییه‌كان كۆیان بكه‌نه‌وه كه به‌داخه‌وه له‌ناوچه‌كانى سوننه‌مه‌زهه‌ب جێگیر كران و ئه‌و كێشانه‌یان بۆ هاوەڵاتییانى ئێمه درووست كرد به پاڵپشتیى وڵاتانى ده‌ره‌وه، ماوه‌یه‌ك بوو ئه‌و كه‌سانه هه‌تا نزیك به‌غدا هاتن، مه‌رجه‌عییه‌تى ئایینى هه‌ستى به‌وه كرد كه ئیستا فتواى شۆڕشى پێچه‌وانه نه‌درێ ڕه‌نگه هه‌موو ناوچه‌كان داگیر بكه‌ن، بۆیه سیاسه‌ت و له‌سه‌ر پێشبینییه‌كانى حه‌زره‌تى ئایه‌توڵڵا سیستانى فتواى له‌سه‌ر ئه‌م بابه‌ته دا و خه‌ڵكیش وه‌ك ئه‌ركى ئایینیى خۆیان ده‌ستیان دایه چه‌ک بۆ ئه‌وه‌ى به‌رگرى له خۆیان و خاكى خۆیان و شه‌رفى خۆیان بكه‌ن، ئه‌مه‌ش ڕاست نییه حه‌شدى شه‌عبى ته‌نها له پێكهاته‌ى شیعه‌یه به‌ڵكو سوننه هه‌یه كورد و ئێزدى و مه‌سیحییش له‌ناو حه‌شدى شه‌عبیدایه و ئه‌و هه‌موو شه‌هیده‌شمان داوه له پێناو به‌رگریكردن بووە له خه‌ڵك و خاك و شه‌ره‌فى خه‌ڵك.


���ʹ�� Word �еġ��������ļ��лָ��ı���ת�����������ļ��ָ��ı�\n���±��: 290946 - �鿴����Ӧ���ڵĲ�Ʒ �йر��ĵ� Microsoft Word 97 �汾�������\n. �йر��ĵ� Microsoft Word for Macintosh �汾�������\n. �йر��ĵ� Microsoft Word 2000 �汾�������\n. �������С����ҵ�ͻ�������С����ҵ֧����վ���ҵ�������ѽ���ѧϰ��Դ��չ��ȫ�� | �ر�ȫ������������Ҫ ����˵�� Microsoft Word �еġ��������ļ��лָ��ı���ת�����Լ����ʹ�������ָ��𻵵��ĵ����ص����� | �ṩ���������Ϣʲô�ǡ��������ļ��лָ��ı���ת������ ���������ļ��лָ��ı���ת���������ܹ��������ļ�����ȡ�ı������ļ���һ�������� Word �ĵ���ʹ�á��������ļ��лָ��ı���ת�����ᶪʧʲô���ݣ� ���������ļ��лָ��ı���ת�������䱾��ľ����ԡ��ĵ���ʽ�Լ��κβ������ı���ʽ�����ݶ�����ʧ������ת��ͼ�Ρ��򡢻�ͼ����ȵȡ����ǣ�ҳü��ҳ�š���ע��βע���ֶ��ı���Ϊ���ı��������������ҵ��ĵ����𻵣���λָ����е���Ϣ��ע���������ļ����͡����е�ѡ�����ݸ��Ϊ���������ļ��лָ��ı���ʱ��Word �����������ò�������һ�δ��ĵ�ʱʹ������Ҫ������ִ���Ϊ��������ɻָ��𻵵��ĵ��󣬽����ļ����͡�������Ϊ��Word �ĵ�(*.doc)����Word �ĵ�(*.docx)������һ�� Word �ĵ� ��Ҫ�� Word �ĵ�ʹ�á��������ļ��лָ��ı���ת�������밴�����в�������� �� Microsoft Office Word 2007 �У����� Office ��ť��Ȼ�󵥻����򿪡����� Microsoft Office Word 2003 �� Microsoft Word 2002 �У��������ļ����˵��ϵġ��򿪡����ڡ��ļ����͡����У��������������ļ��лָ��ı�(*.*)����ѡ��Ҫ���лָ��ı����ĵ����������򿪡�����һ���� Word �ļ� ��Ҫ��һ���� Word �ļ�ʹ�á��������ļ��лָ��ı���ת�������밴�����в�������� �� Word 2007 �У����� Office ��ť��Ȼ�󵥻���Word ѡ����������߼���ѡ���������ѡ�С����桱�µġ���ʱȷ���ļ���ʽת������ѡ��Ȼ�󵥻���ȷ���������� Office ��ť��Ȼ�󵥻����򿪡����ڡ��ļ����͡����У��������������ļ��лָ��ı�(*.*)����ѡ��Ҫ���лָ��ı����ĵ����������򿪡����� Word 2003 �� Word 2002 �еġ����ߡ��˵��ϣ�������ѡ������������桱ѡ���������ѡ�С���ʱȷ��ת������ѡ��Ȼ�󵥻���ȷ�������ڡ��ļ����˵��ϣ��������򿪡����ڡ��ļ����͡����У��������������ļ��лָ��ı�����ѡ��Ҫ���лָ��ı����ĵ����������򿪡��� Word ���Ӹ��ĵ���ת�����ָ������ı����ص����� | �ṩ�����������±��: 290946 - ����޸�: 2010��5��13�� - �޶�: 7.0��ƪ�����е���Ϣ������:Microsoft Office Word 2007Microsoft Office Word 2003Microsoft Word 2002 ��׼���ؼ��֣�?\nkbhowto kbinfo kbtshoot KB290946Microsoft��/�������Ӧ�̶���Ϊ�κ�Ŀ�Ķ��ڱ��������Ϸ������ļ����й�ͼ������Ϣ�������ԣ������κ������� ���иõ��ļ����й�ͼ�ξ�"����"�ṩ������κ����ʵı�֤��Microsoft��/�������Ӧ���ش���������������õ���Ϣ�йصı�֤�����������κ����Σ��õȱ�֤�������������������ԡ�����ض���;������Ȩ�ͷ���Ȩ������Ĭʾ��֤�����������κ�����£�������ʹ�û����б��������ϵ���Ϣ������Ļ���õ�ʹ�û������йص������У�Microsoft��/�������Ӧ�̾���ɥʧʹ�á���ݻ��������µ��κ��ر�ġ���ӵġ������Ե��𺦻��κ���ʹ�ö�ɥʧ���µ�֮�𺦡���ݻ����󲻸��κ����Ρ��ص����� | �ṩ�����ṩ���� ����Ϣ�Ƿ����ã�������һ�����������Լ����ԣ�Ӧ�ô�ƪ����Ҫ��������Ŭ�����ǳ��������е��϶��ǳ������֪ԭ�򲢰��������˽�Ӧ������Ƹ���Ϣ�ǳ���л����ķ������������Ľ����ǵ�֧�����ݡ����İ���ѡ������ ΢������֧����ҳ.


ده‌سه‌ڵاتی سیاسی ئه‌مریکا ناخوازێت ده‌وڵه‌تی ئیسرائیل یه‌کلایه‌نه…. – Denegkan\nده‌سه‌ڵاتی سیاسی ئه‌مریکا ناخوازێت ده‌وڵه‌تی ئیسرائیل یه‌کلایه‌نه….\nbyتاهیر\tAugust 21, 2008\tگشتی\nده‌سه‌ڵاتی سیاسی ئه‌مریکا ناخوازێت ده‌وڵه‌تی ئیسرائیل یه‌کلایه‌نه هێرش بکاته سه‌ر ده‌وڵه‌تی ئیسلامی سیاسی ئێران، بۆچی؟\nئه‌م نوسینه به‌راوردکاریه‌که له‌سه‌ر دوو بابه‌تی ڕژنامه‌ی(شه‌رق ئه‌لئه‌وسه‌تی 14/08/2008 ) جیاوازیه‌کانی نێوان ئیسرائیل و ئه‌مریکا له‌سه‌ر لێدانی پرۆژه ئه‌تۆمیه‌که‌ی ئێران،ئاماده‌کردنی-نه‌چیر مجلی، له‌گه‌ل ئاستی ئه‌و کێشمه‌کێشه سیاسیه‌ی نێوان هاشمی ڕه‌فسنجانی له‌گه‌ڵ مه‌حمود ئه‌حمه‌دی نه‌جاد سه‌رۆکی ئێستای ئێران،ئاماده‌کردنی مه‌نال لوتفی له له‌نده‌ن).\nده‌وڵه‌تی ئیسرائیل وه‌ک یه‌کێک له‌سه‌ره‌کیترین هاوپه‌یمانه سیاسیه‌کانی ده‌وڵه‌تی ئه‌مریکا له ناوچه‌ی ڕۆژهه‌ڵاتی ناویندا دێته ئه‌ژمارکردن، له مێژوی دروست بوونی ئه‌و ده‌وڵه‌ته‌وه تا ئێستا ده‌وڵه‌تی ئه‌مریکا به‌هه‌موو جۆرێک کێشه بۆماوه‌ییه‌کانی نێوان ئیسرائیل و فه‌له‌ستین له لایه‌ک له‌گه‌ڵ هه‌ڵپسێراوبوون و مانه‌وه‌ی کێشه‌ی نێوان ئیسرائیل و لوبنان و سوریا وه‌ک ده‌وڵه‌تانی عه‌ره‌بی، ئه‌گه‌ر بێت و چاره‌سه‌رکردنی کێشه‌کان به‌قازانجی زیاتری ده‌وڵه‌تی ئیسرائیل ته‌واو نه‌بێت، هه‌میشه ئه‌مریکا وه‌ک موداخلی یه‌که‌م و ده‌ست تێوه‌رده‌ر له‌و کێشانه نه‌ی توانیوه ڕه‌خنه‌یه‌کی جیدی له ده‌وڵه‌تی ئیسرائیل بگرێت بۆ کۆتای هاتنی ئه‌و ململانێ بۆماوه‌ییانه‌ی نێوان ده‌وڵه‌ته ناسیۆنالیزمه‌کانی ناوچه‌که،چونکه تائێستا قازانجی سه‌ره‌کی به‌لای ده‌وڵه‌تی ئیسرائیلدا نه‌شکاوه‌ته‌وه، ئه‌مه وه‌ک ئه‌وه‌ی تائێستا ده‌بینرێت.\nدیاره ئاستی تێکچونی بارودۆخه لێک ئاڵۆزکاوه‌کانی ناوچه‌ی ڕۆژهه‌ڵات به ته‌داخولاتی بێئه‌ملاولای ده‌ستێوه‌ردانه‌کانی وڵاتانی زلهێزی جیهان له مێژووی کۆنه‌وه تا ئێستا به‌شێکی سه‌ره‌کی بووه له بێچاره‌سه‌ر بوونی نێوان گۆرانکاریه‌کانی ناو ده‌سه‌ڵاته‌کان و هێنانی ده‌سه‌ڵاته نوێکانیشدا.\nهۆکار لێره‌دا ده‌گه‌ڕێته‌وه بۆ ئاستی بچراندنی به‌شێکی زیاتر له‌و سه‌روه‌ته نه‌وتیه‌ی وڵاتانی ڕۆژهه‌ڵات لێی به‌هره‌مه‌ندن، له‌لایه‌کی دی فه‌رزکردنی هه‌یمه‌نه‌تێک بۆ ته‌داخول کردنی ئه‌و ده‌سه‌ڵاته زلهێزه چ کاتێک پێی باش بوو بێته ناوچه‌که. ئه‌مریکا وه‌ک ده‌سه‌ڵاتێکی زلهێزی سه‌رده‌م هه‌میشه وه‌ک ڕه‌قیبێکی بێوێنه خۆی له نێو ئه‌و یاریه به‌رده‌وامه‌دا ده‌بینێته‌وه، و پێی هه‌زم ناکرێت ڕه‌قیبێکی به‌رانبه‌ری بۆ دروست ببێت. ده‌سه‌ڵاتی سیاسی له ئیسرائیلدا به چه‌شنێک خۆی ته‌یار ده‌کات به هێزی سه‌ربازی زیاتر و هه‌وڵدان بۆ کڕینی چه‌کی هێرشبه‌ری نوێ تا وه‌ک لانی که‌م زلهێزێک ببینرێت، بۆ ئه‌وه‌ی چ کاتێک خواستی هێرشه‌کانی بکاته سه‌ر ئه‌و وڵاته‌ی ده‌یخوازێت، واته ڕکابه‌ره‌کانی له‌ناوچه‌که. له‌م نێوه‌دا بارگرژترین بارودۆخ کێشه‌ی نێوان ئیسرائیل و ئێرانه به شێوه‌یه‌کی سه‌ره‌کی،باجده‌ریش وڵاتانی فه‌له‌ستین و لوبنانن له ڕێگای ئه‌و حیزبه ئسلامیه سیاسیانه‌ی ئێران و سوریا کۆمه‌ک به‌خشی لایه‌نه ئابوری و سه‌ربازیه‌که‌یه‌تی. بۆ ده‌وڵه‌تی ئیسرائیل وا به‌قازانج ده‌وه‌ستێته‌وه که بتوانێت له کاتێکی نزیکدا هێرش بکاته سه‌ر پرۆژه ئه‌تۆمیه‌که‌ی ئێران،چونکه تادێت ئاستی ترسه‌کانی ده‌سه‌ڵاتی ئیسرائیل له به‌رانبه‌ر ده‌سه‌ڵاتی ئیسلامی ئیراندا له زیاد بووندایه. (ئیهود باراک وه‌زیری به‌رگری ئیسرائیل ده‌ڵێت ئه‌مریکا پێی باش نیه له‌م ساته‌وه‌خته‌دا هێرش بکرێته سه‌ر ئێران) به‌ڵام ئیسرائیل داواکاره له ئه‌مریکا چه‌کی هێرشبه‌ری نوێی پێبدات تا به‌و کاره هه‌ستێت، ئه‌مریکا ده‌یه‌وێت چه‌کی به‌ره‌نگارکه‌ری دژه ئه‌رز ئه‌رز بدات به‌ئیسرائیل له کاتی ئه‌گه‌ری ڕوبه‌ڕوبونه‌وه‌دا. به‌ڵام پرسیارێک لێره‌دا پێویسته؛ ئاخۆ ئه‌مریکا بۆ ناخوازێت ئیسرائیل هێرش بکاته سه‌ر پرۆژه‌یه‌کی ئێران که خه‌ریکی دروستکردنی چه‌کی ئه‌تۆمیه؟ ئاخۆ ئه‌مریکا بۆچی به‌ڕه‌وای نابینێت ئیسرائیل یه‌ک لایه‌نه به‌و هێرشه هه‌ستێت؟ خۆ هه‌ر ئیسرائیل نه‌بوو له ساڵی1981 دا هێرشی کرده سه‌ر بنکه ئه‌تۆمیه‌کانی عێراق؟ یان جیاوازیه‌کی زۆر هه‌یه له‌نێوان ئه‌و دوو بارودۆخه‌دا؟\nبه‌ڕای من هۆکاری سه‌ره‌کی له‌و ڕێگه‌نه‌دانه‌ی ئه‌مریکا به ئیسرائیل ده‌گه‌ڕێته‌وه بۆ ئه‌و جێگاو ڕێگه هه‌یمه‌نه‌ت خوازه‌ی ئه‌مریکا وه‌ک زلهێزترین ده‌سه‌ڵات له جیهاندا. چونکه بۆ سه‌رجه‌م ئاڵوگۆڕێک له جیهاندا دێته پێشه‌وه، ئه‌مریکا وه‌ک لایه‌نی یه‌که‌م ته‌داخول ده‌کات و ده‌خوازێت ته‌نها خۆی و به‌قازانجی خۆی کێشه‌کان یه‌کلای بکاته‌وه. ئێستا ده‌سه‌ڵاتی زلهێزی ئه‌مریکا و ئه‌و پرۆژه ئاڵۆزه‌ی له‌هه‌ناوی ستراتیژه‌که‌یدایه بۆڕۆژهه‌ڵاتی ناوه‌ڕاست، له‌سه‌ره‌تادایه و بێچاره‌سه‌ری یاخود جۆرێک له‌شکست که ئێستا له عێراق و ئه‌فگانستاندا ڕوبه‌ڕووی بوه‌ته‌وه، وه‌ڵامده‌ره‌وه‌ی ئه‌و راستیه‌ن له‌ئه‌گه‌ری هه‌رهێرشێک بۆ سه‌ر ده‌وڵه‌تی ئێران هێنده‌ی که بارودۆخه‌کان ئاڵۆزتر ده‌بێت بۆی. بۆیه ناخوازێت له ئیسرائیلیش یه‌ک لایه‌نه هێرش بکات، کاتێک ئیسرائیل به‌و کاره هه‌ستێت بێگومان ڕوبه‌رووی وه‌ڵامی به‌رانبه‌ر ده‌بێته‌وه، توانایه‌کانی ئیسرائیلیش ڕه‌نگه سنوردار بێت بۆ که‌وتنه ناو جه‌نگێکی گه‌وره‌وه، ناچار ده‌بێت ئه‌مریکا بێته ناو ئه‌و جه‌نگه‌وه.بۆکارێکی ئاوا ئه‌مریکا ناخوازێت به‌دیلێکی خۆی هه‌بێت له ناوچه‌که‌دا، به‌ڵکو ده‌یه‌وێت ئیسرائیل وه‌ک ده‌وڵه‌تێکی پارێزه‌ری ئامانجه سیاسیه‌کانی ئه‌مریکا له ناوچه‌که هه‌رده‌م له‌سه‌ر پێڕاوه‌ستاو ببینرێت، وه‌ک ئه‌و ده‌وڵه‌ته هاوپه‌یمانه عه‌ره‌بیانه‌ی سعودیه و مێر و ئوردن….تاد.\nململانێی ده‌سه‌ڵاتی سیاسی ئه‌مریکا له جیهاندا به‌ئه‌ندازه‌یه‌ک ڕوله‌قورسبوون و نا ئارامیه له‌گه‌ڵ ده‌سه‌ڵاتدارانی زلهێزی روسیا و چین له‌نێو ئالوگۆره جیهانیه‌کاندا، هه‌روه‌ها به‌رژه‌وه‌ندیه ئابوری وسیاسیه‌کانی ئه‌وروپاش به‌شی خۆی کاریگه‌ری هه‌یه له ڕۆژهه‌ڵات و جیهاندا بۆیه‌کلای کردنه‌وه‌ی قازانجه‌کانیان.\nروسیا و چین، به‌ئه‌ندازه‌یه‌کی زیاد له‌پشت ئه‌و به‌رژه‌وه‌ندیه ئابوریه‌وه‌ن له‌گه‌ڵ ئێران هه‌یانه، بۆیه ده‌سه‌ڵاتی ئه‌مریکا ئێستا ده‌یه‌وێت له ڕێگای چاره‌سه‌ر کردنی کێشه‌ی نێوان جورجیا و ڕوسیا ڕێکه‌وتن هه‌بێت به‌پێی ئه‌و دابه‌شکردنه به‌رژه‌وه‌ند خوازه ئابوریه‌ی نێوانیان، به‌مه‌رجێک ڕوسیا بتوانێت هێنده کۆمه‌ک به ئیران نه‌کات بۆ په‌ره‌پێدانی پرۆژه ئه‌تۆمیه‌که‌ی. بوونی ئه‌م ده‌سه‌ڵاته زلهێزانه هه‌ریه‌ک وه‌ک ئیمپراتۆریه‌تێک ده‌یانه‌وێت هێزوده‌سه‌ڵاتی سیاسیان به‌رنه‌پێشه‌وه له‌سه‌رجه‌م جیهاندا، جه‌نگه‌کانیشیان هه‌ر بۆ ئه‌و هه‌یمه‌نه‌تیه‌یه نه‌ک بۆ ئارام بوونه‌وه‌ی ئه‌و بارودۆخه ناله‌باره‌ی ئێستا جیهان پێیدا تێپه‌ر ده‌بێت. که‌ئه‌مه نیشانه‌ی زه‌لیل بوونی نیزامی سه‌رمایه‌داری جیهانیه بۆ دابین کردنی ژیانێکی شیاو بۆکۆمه‌ڵگاکان، تا دێت ئاستی ناعه‌داله‌تیه‌کان به‌م شێوه به‌ربڵاوه له چونه سه‌ردایه، خۆ ئه‌م سه‌ردارانه‌ی ئێستای سه‌رده‌می گلۆباڵیزه‌یشن، دیاره ئیحتکاری سه‌ره‌کی شه‌ریکاته زه‌به‌لاحه‌کانی ناو ئه‌و ده‌سه‌ڵاته‌ن و هه‌رله‌ڕێگای به‌رژه‌وه‌ندیه‌کانی ئه‌و شه‌ریکاتانه‌شه‌وه‌یه سه‌رهه‌ڵدانی جه‌نگه‌کان، که تێیدا مه‌ڵکاولکاربوونی ده‌یان ملوێن ئینسان له‌خۆده‌گرێت. بۆیه ده‌سه‌ڵاتی زلهێزی ئه‌مڕۆی جیهان له‌به‌رژه‌وه‌ندیدا نیه ئێستا هێرش بکاته سه‌رئیران، تائه‌و کاته‌ی خۆی به‌پێویستی ده‌زانێت!\nهۆکارێکی دیکه‌یش ئاستی ئه‌و ململانێیه‌ی نێوان ده‌سه‌ڵاتدارانی خودی ئێرانه له‌ناوخۆدا، تا ئه‌ندازه‌ی ئه‌وه‌ی هاشمی ڕه‌فسنجانی سه‌رۆکی ئه‌نجومه‌نی خوبه‌را، داوا له مورشیدی ئه‌علا عه‌لی خامنه‌ئی بکات که ئیتر سه‌بریان پێنه‌ماوه له‌به‌رانبه‌ر کاروهه‌ڵسڕانه‌کانی مه‌حمود ئه‌حمه‌دی سه‌رۆکدا. ئه‌م هاوار لێهه‌ستانه‌ی ڕه‌فسنجانی له‌و ڕێگایه‌وه نیه خه‌می لای داماوی و بێکار بوون و گرانی ئه‌مڕۆی خه‌ڵکی ئێران بێت، هێنده‌ی ئه‌وه‌ی خه‌می لای ئه‌و داموده‌ستگا ئابوری و خه‌ده‌میانه‌یه ئێستا له‌ده‌ستی ده‌وڵه‌تدان و به‌رژه‌وه‌ندی که‌رتی تایبه‌ت له لاواز بووندایه. ئه‌مه‌یه ئاستی ململانێکانی نێوان باڵه موحافز کاره‌کان و به‌ڵه‌کانی دیکه‌ی ناو ئیدۆلۆژیای ئیسلامی سیاسی له ئێراندا. خه‌ڵکی ئێران تادێت ژیانیان و گوزه‌رانیان به‌ره و خراپتر بوون ده‌چێت به‌پێی ئه‌و که‌ناڵه میدیای و رۆژنامه به‌رده‌وامانه‌ی ڕۆژانه ئاستی ژیانی خه‌ڵکی ئێران ده‌رده‌خه‌ن، ئه‌وان واته چینی ده‌سه‌ڵاتدار له ئێران به‌شێوه‌یه‌کی زیاد له پێویست پاروی ده‌می خه‌ڵکی ده‌گرنه‌وه بۆ سه‌پاندنی ئامانجه‌کانیان، واته بوون به خاوه‌نی چه‌کی ئه‌تۆمی. ئاخۆ ده‌بێت چه‌کی ئه‌تۆمی بۆ چ جۆره ژیانێک بێت به‌غه‌یری وێران کردنی سیماکانی ژیان؟ هه‌ر ئه‌و ده‌سه‌ڵاتدارانه‌ن ئه‌مڕۆ پلانه‌کانیان بۆ به‌دوژمن کردنی خه‌ڵکی ڕۆژئاوا و ڕۆژهه‌ڵات و کیشوه‌ره‌کانی دیکه له‌به‌رده‌وام بووندایه و تا دێت کۆمه‌ڵگاکان وه‌ک ڕۆبۆتێک به‌کار ده‌هێنن بۆ ئامانجه سیاسی و به‌هه‌یمه‌نت خوازه‌کانیان.( ئه‌سفه‌ندیار ڕه‌حیم مه‌شائی) یه‌کێک له یارمه‌تیده‌رانی ئه‌حمه‌دی نه‌جاد ده‌ڵێت(خه‌ڵکی ئیسرائیل دۆستی ئێمه‌ن) بۆ ووتنی ئه‌م وته‌یه زۆرینه‌ی ئه‌ندامانی په‌رله‌مان لێی دێنه ده‌نگ و ناڕه‌زایه‌تی ده‌رده‌بڕن له‌سه‌ر ئه‌و ووته‌یه. عه‌لی لاریجانی سه‌رۆکی ئه‌نجومه‌نی شورا که یه‌کێکه له باڵی موحافیزه‌کاران ده‌ڵێت (به‌هیچ شێوه‌یه‌ک خه‌ڵکی ئیسرائیل دۆستی خه‌ڵکی ئێمه نین،ئه‌م وتنه‌شم هاوئاهه‌نگه له‌گه‌ڵ بیرورای ئایه‌توڵا عه‌لی خامه‌نه‌ئیدا). سه‌یرکه‌ن بزانن ده‌سه‌ڵاتداران چۆن ڕق و کینه زیاد ده‌که‌ن و ئیحساسی خه‌ڵکی ساده به چ جۆرێک ڕاده‌کێشن بۆ نێو ململانێکانی خۆیان. دیاره به سه‌پاندنی ناڕه‌وایانه‌ی دینه‌کان به‌سه‌ر خه‌ڵکیدا، واله‌خه‌ڵکی ناهوشیاریش ده‌کات تا ئه‌وی ئه‌ودیوو سنوره‌کانی دینه‌که‌ی خۆی، به دوژمن سه‌یر بکات. بزانن دین به چ هێز و گوڕێکه‌وه خه‌ریکی پاراستنی ئه‌م ده‌سه‌ڵاته ناڕه‌وایانه‌ی ئه‌مڕۆی جیهانن؟ به‌تایبه‌ت له‌و کۆمه‌ڵگایانه‌ی تا ئیستا نوزه‌ی ئازادی و مه‌ده‌نی بوون تێیدا له‌وپه‌ری لاوازیدایه. به‌م جۆره ده‌سه‌ڵاته ناعه‌داله‌تیه‌کان درێژه به‌ژیانی خۆیان ده‌ده‌ن و خه‌ڵکیش وه‌ک سوته‌مه‌نی خۆیان به‌کار ده‌هێنن. ده‌سه‌ڵاته چینایه‌تیه‌کانی نیزامی سه‌رمایه‌داری خولقێنه‌ری ته‌واوی نه‌هامه‌تیه‌کانی ژیانن و ته‌نها به‌تیاچونی ئه‌و ده‌سه‌ڵاته‌چینایه‌تیه ده‌توانرێت ژیانێکی ئارام به‌دی بێت!!!!!!!!\nPrevious بانگه‌وازیَك بۆ ڕای گشتی جیهانی …….


وەزارەتی دارایی گشتاندنێك بۆ بەڕێوەبەرایەتییەكان دەردەكات – تۆڕی میدیایی خەڵک\n2021/01/17 - 5:30 PM\nوەزارەتی دارایی و ئابووری حكومەتی هەرێم گشتاندنێك بۆ سەرجەم بەڕێوەبەرایەتییە گشتییەكانی دەردەكات و جەختدەكاتەوە، ڕۆتین لە كاروباری هاووڵاتیان كەمبكرێتەوە و بەزووترین كات وەڵام بدرێتەوە و بەپێچەوانەوە بەپێی یاسای بەرزەفتكردنی فەرمانبەران مامەڵەی لەگەڵ دەكرێت.\nوەزارەتی دارایی و ئابووری حكومەتی هەرێم لە گشتاندنێكدا ئاماژەی بەوەكردووە، لە پێناو بەرژەوەندی گشتی و خزمەتكردنی هاووڵاتیان و ڕێكخستنەوەی كاروباری كارگێری و نەهێشتنی ڕۆتین ئاگاداری سەرجەم بەڕێوەبەرایەتیە گشتیەكانی سەر بەوەزارەتمان دەكەینەوە كەوا پابەندی كاتی وەڵام دانەوەی نووسراوەكان بن.\nوەك لە گشتاندنەكەدا هاتووە، “ئەو نووسراوانەی، كە ئاسایین هیچ كەم و كوڕییان نییە و مامەڵەی ئاسایین لە هەمان ڕۆژ وەڵام بدرێتەوە و ئەو نووسراوانەی پێویستی بە وردبینی زیاترە لە ماوەی (5) پێنج ڕۆژی كاركردن وەڵام بدرێتەوە و ئەو نووسراوانەی لە سەرەتاكان (أولیات) كەم و كوڕیان هەیە یان هەر كێشەیەكی تری هەبێت لە ماوەی (7) ڕۆژی كاركردن وەڵام بدرێتەوە”.\nجەختیشی كردۆتەوە، “بە پێچەوانەوە بەپێی یاسای بەرزەفتكردنی فەرمانبەری (قانون إنچباگ موڤفین) مامەڵەیان لەگەڵ دەكرێت، بۆ جێبەجێ كردنی كاری پێویست”.\nڕۆتینوەزارەتی دارایی هەرێم\nچەمچەماڵ دزێك دەستگیركرا\nمانگێك بەسەر دابەشكردنی مووچە تێدەپەڕێت\n“پارەی پێویست بۆ مووچە هەیە و هەرێم چاوەڕێی عیراق دەكات”\nوەزارەتی دارایی بڕیارێكی بۆ سەرجەم فەرمانگەكان دەركرد\nسبەینێ مووچەی 5 وەزارەت و سەرۆكایەتییەكان دابەش دەكرێت


ئەڵمانیا دوو دەزگای میدیایی “پەكەكە” دادەخات – تۆڕی میدیایی خەڵک\n2019/02/12 - 7:37 PM\nدەسەڵاتدارانی ئەڵمانیا، دوو دەزگای میدیایی سەر بە پارتی كرێكارانی كوردستان (پەكەكە) دادەخەن، كە لەلایەن توركیا و یەكێتی ئەوروپاوە بە “ڕێكخراوێكی تیرۆریستی” دادەنرێت.\nئەمڕۆ سێ شەممە، وەزارەتی ناوخۆی ئەڵمانیا ڕایگەیاندووە، “پۆلیس پشكنینی بۆ هەردوو خانەی (میزۆپۆتامیا) و (میر مەڵتەمیدیا)ی لە هەردوو ولایەتی نۆرد راین ڤستڤالیا و سكسۆنیای خواروو لە خۆرئاوای ئەڵمانیا ئەنجامداوە، دەستی بەسەر كەلوپەلەكانی نێو دوو دەزگاكەدا گرتووە”.\nهۆرست زیهۆڤەر، وەزیری ناوخۆی ئەڵمانیا ڕایگەیاندووە، “بەو هۆیەی پارتی كرێكارانی كوردستان تائێستاش چالاكە هەرچەندە لە ئەڵمانیا قەدەغەكراوە، بۆیە پێویستە ڕێگەی لێبگیرێت و پشتیوانی لە سیستمی یاسایی وڵات بكرێت”.\nدەشڵێت: “قازانجی ئەو دوو دەزگایە تەنیا بۆ پارتی كرێكارانی كوردستانە، كە لێوەی تواناكانی لە ئەڵمانیادا پتوتر دەكات”.\nوەك ڕۆژنامەی (العربی الجدید)ی قەتەری ئاماژەی پێ كردووە، لایەنگرانی پەكەكە لە ئەڵمانیا دەگاتە 14 هەزار و 500 كەس، ئەمەش وادەكات ببێتە گەورەترین ڕێكخراوی بیانی ڕادیكاڵی لە ئەڵمانیا، كە وڵاتەكە وەك بنەكەیەك بۆ بەئەندام كردن و كۆمەك كردنی حزبەكە بەكاردەهێنێت.\nلە ئەڵمانیادا نزیكەی سێ ملیۆن كەس، كە هاوڵاتی توركیان نیشتەجێن و زۆربەشیان كوردن.\nزیاتر لە 1136 كەس لە توركیا گیڕدراونەتەوە بۆ عیراق\nسێ سەربازی تورك لە نزیك سنورەكانی هەرێمی كوردستان كوژاران


بیلستریۆم لە پەرلەمان داوای لێبوردنی کرد - Radio Sweden Kurdish - رادیۆی سوید Radyoya Swêdê | Sveriges Radio\nTobias Billström, Foto: Henrik Montgomery/Scanpix\nبیلستریۆم لە پەرلەمان داوای لێبوردنی کرد\nبڵاو کرایه‌وه torsdag 21 mars 2013 kl 16.17\nوەزیری کۆچ توبییاس بیلستریۆم ئەم پێشنیوەڕۆیە لە پەرلەماندا کەوتە بەر پرسیار سەبارەت بە لێدوانەکەی لە ڕۆژنامەی (Dagens Nyheter) دا کە گوایا ئەو کەسانەی پەنابەرە بێمۆڵەتەکان دەشارنەوە هاونیشتمانی خۆیانن نەک خەڵکی چاوشین و قژزەرد. ئەم لێدوانە لەلایەن ڕەخنەگرانەوە بە جوداسازیی لە نێوان گروپەکانی کۆمەڵگە وەسفکرا بەوەی کە کەسانی بیانی کاری خراپە دەکەن، ئەو شێوازە لێدوانەم هەڵە بوو توبیاس بیلستریۆم لە وەڵامی پرسیاری مەهمەت کاپلان وتەبێژی ژینگە بۆ پرسی هاوگونجی وتی.\nبیلستریۆم وتی قسەکردن لەسەر کۆمەڵگای سێبەر واتا ئەو ژیانەی دوور لە سیستێمی ئاسایی کۆمەڵگە بەڕێوە دەچێت زەحمەتە و ئەوانە دەکەونە ئەو دونیایە توشی ناخۆشی دێن و بەکار دەهێنرێن ئەو جۆرە کارانە دەبێت بەرەنگاریان بینەوە.\nنوێنەری پارتی چەپ لە بیلستریۆم دەپرسێت: گەر جەنابی نوێنەری حوکوومەت گوێی لەکەسێک بێت بڵێت کەسانی چاوشین و قژزەرد بەشەرفترن لە کەسانی دیکە ئایا پێت وایە کە ئەو جۆرە لێدوانە ڕاسیستانەیە؟\n- هیچ کەسێک نابێت گومانی لەوە هەبێت کە من زۆر دوورم لە بیری ڕەگەزپەرستانە و دژە بیانی بیلستریۆم دەڵێت هەڵسەنگاندن و نرخدانان بۆ مرۆڤەکان بەپێی ڕەنگی چاو و قژیان تێروانینێکی نادروستە و من مرۆڤەکان وەک یەک دەبین و دوور جیاوازیی پاشخانییانەوە.


kurdiu 8 28/10/2020 - 18:07 هەواڵ/كوردستانی\nئیدارەی گەرمیان سەبارەت بە خۆ پاراستن لە پەتای کۆرۆنا چەند رێنماییەکی بڵاوکردەوە و تێیدا ڕایده‌گه‌یه‌نێت، رێگە بە دانانی پرسە و ئەو بۆنە کۆمەڵایەتیانە نادرێت کە قەرەباڵغی دروستدەکەن.\nئەمڕۆ چوارشەممە 28 ی تشرینی یه‌كه‌می 2020 ، ئیدارەی گەرمیان سەبارەت بە خۆ پاراستن لە پەتای کۆرۆنا چەند رێنماییەکی بڵاوکردەوە و تێیدا هاتوه"ھەڵمەتی ھۆشیاری بەرفراوان لە رێگەی دەزگاکانی راگەیاندن و رێکخراوەکانی کۆمەڵی مەدەنی و مامۆستایانی ئایینی ئەنجامبدرێت بۆ خۆپارێزی لەلایەن ھاوڵاتیانەوە،گرتنەبەری رێکاری خۆپارێزی لە مزگەوتەکاندا بە جۆرێک موسڵمانان پابەندبن بە خۆپارێزی".\nدەقی بڕیارەكانی ئیدارەی گەرمیان:\n١- جەختکردنەوە لە خۆپارێزی تەواو، بە جۆرێک پابەندکردنی ھاوڵاتیان لە شوێنە گشتیەکان و تەواوی فەرمانبەران و کارمەندان لە فەرمانگە حکومیەکان بە بەکارھێنانی دەمامک و رەچاوکردنی دووری نێوانیان.\n٢- ھەڵمەتی ھۆشیاری بەرفراوان لە رێگەی دەزگاکانی راگەیاندن و رێکخراوەکانی کۆمەڵی مەدەنی و مامۆستایانی ئایینی ئەنجامبدرێت بۆ خۆپارێزی لەلایەن ھاوڵاتیانەوە.\n٣- بڕیاردرا لیژنە تایبەتمەندەکان گەڕان و چاودێرییەکانیان چڕبکەنەوە و رێکارەکانی خۆپارێزی لە بازاڕ و تەواوی شوێنکارەکان لەلایەن کاسبکاران و خاوەنکارەکانەوە بگیرێتەبەر.\n٤- چاودێریکردنی ناوەندەکانی خوێندن و باخچەی ساوایان و قوتابخانە ئەھلیەکان و پابەنکردنیان بە گرتنەبەری رێکارەکانی خۆپارێزی.\n٥- گرتنەبەری رێکاری خۆپارێزی لە مزگەوتەکاندا بە جۆرێک موسڵمانان پابەندبن بە خۆپارێزی.\n٦- جەختکردنەوە لە رێگەنەدان بە دانانی پرسە و ئەو بۆنە کۆمەڵایەتیانەی قەرەباڵغی دروستدەکات.\nئه‌وه‌ش له‌كاتێكدایه ، لە ٢٤ ی ئەم مانگەدا لیژنەی باڵای روبەڕوبوونەوەی کۆرۆنا لە هەرێم چەند بڕیارێکی نوێی دەرکرد و تیایدا هاتووە، هەر مارکێت و رێستۆرانتێک رێگە بە چوونە ژوورەوەی هاوڵاتیان بدات بێ بەستنی ماسک، ئەوا شوێنەکە بۆ ماوەی ١٠ رۆژ دادەخرێت و خاوەنی شوێنەکەش بڕی یەک ملیۆن دینار پێبژاردن دەدات.


مێژووى نوێى کوردستان - Department of Information Technology, KRG\n١٩١٨: شێخ محمود بەرزنجى بووە حاکمى سلێمانى لەسەردەمى حوکمى بەریتانیەکان. دواتر خۆى و سەرکردە کوردەکانى تر کە دەیانویست کوردستان سەربەخۆبێت و حوکمى خۆى بکات دژى بەریتانیەکان ڕاپەڕین بەڵام دواى ساڵێک شۆڕشەکەیان شکستى هێنا.\n١٩٢٣: ڕێکەوتنامەى لۆزان لەنێوان تورکیا و ووڵاتانى هاوپەیمانان بووە هۆى هەڵوەشاندنەوەى ڕێکەوتنامەى سیڤەر کە پێشووتر دانى نابوو بە دروستکردنى دەوڵەتێکى کوردى.\n١٩٢٥: دواى ناردنى کۆمیتەى هەڵسەنگاندنى ڕاستیەکان بۆ وویلایەتى موسڵ، کۆمەڵەى نەتەوەکان بڕیاریدا کە ئەو وویلایەتە ببێتە بەشێک لە عێراق و لەژێر ئینتیدابى بەریتانیا بمێنێتەوە بۆ ماوەى ٢٥ ساڵى داهاتوو بۆ دڵنیابوون لە مسۆگەرکردنى ئۆتۆنۆمى بۆ کوردەکان. ساڵێک دواتر تورکیا و بەریتانیا لەژێر ڕۆشنایى بڕیاڕەکەى کۆمەڵەى نەتەوەکان ڕێکەوتنامەیەکیان واژووکرد.\n١٩٦١: داواکەى مەلا مستەفا بارزانى بۆ ئۆتۆنۆمى بۆ کوردەکان لەلایەن حکومەتەکەى عەبدولکەریم قاسم ڕەتکرایەوە. لە ڕێکەوتى ١١ى ئەیلول، مستەفا بارزانى فەرمانى بەهەموو کوردەکان کرد کە چەک هەڵگرن دژى سوپاى ئەو کاتەى عێراق و ئەمەش دەسپێکى شۆڕشێکى ترى کوردەکان بوو.\n١٩٧٠: پارتى دیموکراتى کوردستان بە سەرۆکایەتى مستەفا بارزانى گەیشتنە ڕێکەوتنێک لەگەڵ بەغدا بۆ پێدانى ئۆتۆنۆمى بە کوردستان و بەشدارى سیاسى کورد لە حکومەتى بەغدا. ساڵى ١٩٧٤ بەهۆى ئەوەى بەندەکانى ڕێکەوتنەکە جێ بەجێ نەکرا دووبارە شەڕ و ئاڵۆزى سەرى هەڵدایەوە.\n١٩٧١ – ١٩٨٠ : حکومەتى عێراقى زیاتر لە ٢٠٠,٠٠٠ دوو سەد هەزار کوردى فەیلى شیعە مەزهەبى لە عێراق دەرکرد.\n١٩٧٥: حکومەتى عێراقى ڕێکەوتنامە جەزائیرى لەگەڵ ئێران واژووکرد کە تیایدا گەیشتنە ڕێکەوتن سەبارەت بە ناکۆکیەکانى نێوان هەردوولا بەرامبەر ئەوەى کە حکومەتى ئەو سەردەمەى شاى ئێران کۆتایى بە پشتگیریەکانى بهێنێت بۆ پارتى دیموکرانى کوردستان و بزوتنەوەى ڕزگاریخوازى کوردى.\n١٩٨٣: حکومەتى عێراقى هەڵسا بەشوێن بزرکردنى ٨٠٠٠ هەشت هەزار پیاو و گەنجى عەشیرەتى بارزانیەکان. لە ساڵى ٢٠٠٥ گۆڕى ٥٠٠ لەو شەهیدانە لە بیابانەکانى عێراق لە نزیک سنورى سعودیە دۆزرایەوە کە ناوچەیەکە بە سەدان کیلۆمەتر لە هەرێمى کوردستانەوە دوورە.\n١٩٨٧-١٩٨٩: حکومەتى عێراقى هەڵمەتى ئەنفاڵ و جینۆسایدى دژ بە هاوڵاتیانى مەدەنى گەلى کوردستان ئەنجامدا لە ڕێگاى کۆمەڵکوژى و بێ سەروشوێن کردن و بەرکاهێنانى فراوانى چەکى کیمیاوى و خاپورکردنى گوند و شارۆچکەکان و تێکدانى ژێرخانى ئابورى دێهاتەکانى کوردستان. لەو هەڵمەتەدا پێشبینى دەکرێت کە زیاتر لە ١٨٠,٠٠٠ سەد هەشتا هەزار هاوڵاتى کورد بوونەتە قوربانى و شەهیدکراون.\n١٩٨٨: ڕۆژانى ١٦ و ١٧ى ئازارى ١٩٨٨، فڕۆکە جەنگیەکانى حکومەتى عێراقى بە چەکى کیمیاوى هێرشیان کردە سەر شارى هەڵەبجە و کیمیابارانى ئەو شارەیان کرد، لە ئەنجامدا چوار هەزار بۆ پێنج هەزار هاوڵاتى مەدەنى شەهید بوون.\n١٩٩١: چەند ڕۆژێک دواى ئاگربەستى شەڕى کەنداو، گەلى کوردستان دژى ڕژێمى بەعس ڕاپەڕین. چەند هەفتەیەک دواى ڕاپەڕینە مەزنەکەى گەلى کوردستان، سوپاى عێراقى لە ڕێگاى هێرشکردنى زەمینى و ئاسمانى ڕاپەڕینەکەى چەوساندەوە. ئەم هێرشەى سوپاى عێراقى بووە هۆى ڕوودانى کۆڕەوە ملیۆنیەکەى خەڵکى کوردستان و زۆربەى خەڵکى کوردستان ڕووى لە ناوچە سنوریە شاخاوییەکان کرد و بەمەش قەیرانێکى مرۆیى سەرى هەڵدا. ووڵاتانى ئەمریکا و بەریتانیا و فەڕەسنا ناوچەى دژە فڕینیان ڕاگەیاند بەدرێژاى هێلى ٣٦ و ئەوانەى کە ئاوارەبوون گەڕانەوە. دواى چەند مانگێک ڕژێمى سەددام حسین سوپا و ئیدارەى خۆى لە ناوچە کوردیەکان کشاندەوە و ئابڵوقەیەکى ناوخۆیى خستە سەر هەرێمى کوردستان.\n١٩٩٢: بەرەى کوردستانى کە لە حیزب و پارتە سیاسیە کوردەکان پێک هاتبوو بڕیارى ئەنجامدانى هەڵبژاردنى پەرلەمانى و سەرۆکایەتى دا و یەکەمین حکومەتى هەرێمى کوردستان دامەزرێنرا.\n١٩٩٤: حکومەتى هاوپەیمانى نێوان پارتى دیموکراتى کوردستان و یەکێتى نیشتیمانى کوردستان شکستى هێنا کە دەرەنجامەکەى دروست بوونى شەڕى ناوخۆ و دوو ئیدارەى جیاواز لە هەریەکە لە هەولێر و سلێمانى.\n١٩٩٨: پارتى دیموکراتى کوردستان و یەکێتى نیشتیمانى کوردستان ڕێکەوتنامەى ئاشتیان لە واشنتۆن واژووکرد و کۆتاییان بە شەڕى ناوەخۆ هێنا.\n٢٠٠٣: هێزەکانى پێشمەرگە شانبەشانى هێزەکانى هاوپەیمانان شەڕیان کرد بۆ ئازادکردنى عێراق لە دەست ڕژێمى سەددام حسین.\n٢٠٠٥: لە ڕاپرسیەکى نیشتیمانیدا، عێراقیەکان دەستورى نوێى ووڵاتیان پەسەند کرد. رێژەى ٧٨% عێراقیەکان دەستورى نوێیان پەسەند کرد کە دان بە پێگە و دامەزراوەکانى هەرێمى کوردستان لە حکومەتى هەرێم و پەرلەمانى کوردستان دادەنێت.\n٢٠٠٦: لەسەرەتایى ساڵدا پارتى دیموکراتى کوردستان و یەکێتى نیشتیمانى کوردستان رێکەوتن لەسەر یەکخستنەوەى هەردوو ئیدارەى حکومەتى هەرێمى کوردستان. لە ٧ى ئایار کابینەى یەکگرتوو بە سەرۆکایەتى بەڕێز سەرۆک وەزیران نێچیرڤان بارزانى پێک هات.\nگاریث ستانسفێڵد، (پرسى کوردەکان لە عێراق لە ١٩١٤ - ١٩٧٤) زنجیرەى ژمارەى دووى میدڵ ئیست ئۆنڵاین کە چاپکراوە لەلایەن دامەزراوەى ثۆمسۆن بۆ فێربوون، ساڵى ٢٠٠٦.\nکتێبخانەى کۆنگرێس – دیراساتى ووڵاتان: عێراق.\nئێف ئێس نۆرثێج، کۆمەڵەى نەتەوەکان: مێژوو و کاتەکانى، ١٩٢٠-١٩٧٤ .\nجۆن بولوچ و هارڤى مۆریس، تەنها چیاکان دۆستمانن: مێژووى تراژیدیاى کوردەکان.\nڕاپۆرتى رێکخراوى چاودێرى مافى مرۆڤ، هەرچیەکى ڕوویدا بەرامبەر بە کوردەکان؟ ١١ى ئازارى ١٩٩١.\nدەیڤید مەکدۆویل، مێژووى هاوچەرخى کوردەکان.\nگوین ڕۆبەرتس، فیلمى دۆکیومێنتارى: ڕێگاى سەددام بەرەو دۆزەخ.\nڕێکخراوى چاودێرى مافى مرۆڤ، ڕاپۆڕتى چاودێرى ڕۆژهەڵاتى ناوەڕاست، جینۆساید لە عێراق: هەڵمەتى ئەنفال دژى کوردەکان، ساڵى ١٩٩٣.


ئه‌نجومه‌نی ناوه‌ندى یەکێتی واده‌ی به‌ستنی کۆنگره ده‌ستنیشان ده‌کات - RojNews\nکۆبونه‌وه‌ی ئه‌نجومه‌نی سه‌رکردایه‌تی و ئه‌نجومه‌نی ناوه‌ندیی له باره‌گای مه‌کته‌بی سیاسی یه‌کێتی له سلێمانی کۆتایی هات و ئه‌نجومه‌نی ناوه‌ندی پێشنیاری کرد، که ڕۆژی ٥/ئازار ی ئه‌مساڵ وه‌ک رۆژی به‌ستنی کۆنگره‌ی یه‌کێتی ده‌ستنیشان بکرێت.\nکەمێک پێش ئیستا، کۆبونه‌وه‌ی ئه‌نجومه‌نی سه‌رکردایه‌تی و ئه‌نجومه‌نی ناوه‌ندیی یەکێتی له باره‌گای مه‌کته‌بی سیاسی یه‌کێتی نیشتیمانی کوردستان له شاری سلێمانی کۆتایی هات.\nبه پێی میدیای فەرمیی یەکێتی، له کۆبونه‌وه‌که‌دا له‌لایه‌ن ئه‌نجومه‌نی ناوه‌ندییه‌وه پێشنیاز بۆ سه‌رکردایه‌تی یه‌کێتی کراوه، که ڕۆژی 5-3 کرنگره‌ی یه‌کێتی ببه‌سترێت.\nهەروەها، پێویسته ئه‌نجومه‌نی سه‌رکردایه‌تی له ماوه‌ی 10 ڕۆژدا کۆبونه‌وه‌ی خۆی ئه‌نجامبدات و له کۆبونه‌وه‌که‌دا وه‌ڵامی پێشنیازه‌که‌ی ئه‌نجومه‌نی ناوه‌ندی بداته‌وه و رۆژێک بۆ به‌ستنی کۆنگره‌ی یه‌کێتی ده‌ستنیشان بکات.


هەرێم و بەغدا دەگەنە رێككەوتنی كۆتایی\nماوەی دوو رۆژە هەرێم و بەغدا لەكۆبوونەوەدان بۆ رێككەوتن لەسەر تەعریفەی گومرگی و مۆڵەتی هەناردەو هاوردە، بەڕێوەبەری گشتی بازرگانی هەرێمیش رایدەگەیەنێت: هەندێك رێككەوتن كراوەو هەفتەی داهاتوو رێككەوتنی كۆتایی دەكرێت.\nنەوزاد ئەدهەم بەڕێوەبەری گشتی بازرگانی هەرێم بەSNNی راگەیاند: دوێنی و ئەمڕۆ دوو كۆبوونەوە لەنێوان لیژنەی شەش وەزارەت(دارایی، بازرگانی، پیشەسازی، ناوخۆ، پلاندانان و كشتوكاڵ)ی حكومەتی هەرێم و بەغدا كراوە، سەبارەت بەیەكخستنی تەعریفەی گومرگی و وەرگرتنی مۆڵەتی هەناردەو هاوردە لەنێوان هەرێم و بەغدا.\nوتیشی"هەندێك رێككەوتن كراوەو هەندێكی دیكەشی ماوەو هەفتەی داهاتوو رێككەوتنی كۆتایی دەكرێت".\nراشیگەیاند: ئەگەر بێتو ئەو تەعریفە گومرگییەی لەعیراق پیادە دەكرێت، هەمان شت لەهەرێمی كوردستانیش پیادە بكرێت، كە هەندێكیان جیاوازی تێدایە، ئەوكاتە بەشێوەیەكی راستەوخۆ بازگەكانی گومرگ لەنێوان هەرێم و بەغدا لادەبرێت.\nئاماژەی بەوەشكرد، لەساڵی 2011ەوە هەرێم داوایكردووە مۆڵەتی هەناردەو هاوردە لەگەڵ عیراق یەكبخرێت، بەڵام عیراق ئامادە نەبووە.\n5 مانگ پێشتر - Nov 7 2018 6:53PM


- لەزانکۆی سلێمانی گفتوگۆ کرا لەسەر تێزی دکتۆرای ت [ زۆرتر... 👁] ✖ ✖ 0 0 ✔ 91% ✍ هـ.ب. 9/8/2012 12:17:55 PM\n👁 ئەم بابەتە 13,867 جار بینراوە\n- وەزیری پەروەردەی حکومەتی هەرێمی کوردستان ئەمڕۆ، [ زۆرتر... 👁] ✖ ✖ ✖ 0 0 ✔ 72% ✍ هـ.ب. 10/3/2012 12:53:30 PM\nباشووری کوردستان - بەدروشمی ئێمە خەڵکی باشورین، پ [ زۆرتر... 👁] ✖ ✖ 0 0 ✔ 85% ✍ هـ.ب. 11/5/2012 10:32:42 AM\nباشووری کوردستان - لەکاتی کارکردندا لەپرۆژەی شاری [ زۆرتر... 👁] ✖ ✖ 1 0 ✔ 95% ✍ هـ.ب. 3/8/2013 11:20:03 PM\nکۆمسیۆنی باڵای هەڵبژاردنەکان رایگەیاند، 107 لیست و [ زۆرتر... 👁] ✖ ✖ ✖ 0 0 ✔ 77% ✍ هـ.ب. 1/29/2014 11:42:38 AM\n1138 کەس کاندیدن بۆ 111 کورسییەکەی پەرلەمانی کوردس [ زۆرتر... 👁] ✖ ✖ ✖ 0 0 ✔ 77% ✍ هـ.ب. 7/23/2013 8:54:33 AM\n👁 ئەم بابەتە 20,105 جار بینراوە\n👁 ئەم بابەتە 21,476 جار بینراوە\nوەزیری پەرەوردی تورکیا دەڵێت، تا ئێستا 28 هەزار خو [ زۆرتر... 👁] ✖ ✖ ✖ 0 0 ✔ 75% ✍ هـ.ب. 10/9/2013 9:44:07 AM\n- کوڕێک دایکی و خوشکێکی خۆی لە شارەدێی دارەتوو بەچ [ زۆرتر... 👁] ✖ ✖ ✖ 0 1 ✔ 80% ✍ هـ.ب. 2/18/2013 9:36:48 AM


باکورو رۆژئاوا لەھاوکێشە سیاسییەکاندا \nراگەیەنراوەکەی فڕاکسیۆنی یەکێتی لە پەرلەمانی کوردستان سەبارەت بە پشتیوانی کردنی لە کوردی باکور لە ھەڵبژاردنی حوزەیرانی داھاتوودا، راگەیەنراوێکی ئاسایی نیە، بەڵکو لە گەوھەردا بەشێکە لە ستراتیجی تازەی یەکێتی سەبارەت بە فایلی باکور و رۆژئاوا. ئەم دو فایلە لەبەر چەندین ھۆ زۆر ئەستەمە لێک جیا بکرێنەوە و بەھۆی ئەوەوە، سەرەڕای تایبەتمەندیی ھەر فایلێک، فاکتەرەکانی تێکھەڵکێش بون لە نێوانیاندا ئەوەندە زۆرن، ھەر یەکێکیان کاریگەری بەھێزی لەسەر ئەوی تر ھەیە.\nلەم قۆناغەدا باکور و رۆژئاوا بە قۆناغێکی ھەستیاردا تێدەپەڕن. باکور لە چوارچێوەی شەرعیەتی یاساییدا شەڕی ھەڵبژاردنی حوزەیرانی داھاتوی لەبەردەم دایە. لەم شەڕەدا ھەدەپە وەک نوێنەری کوردی باکور، لە کۆششێکی چارەنوسساز دایە بۆ بەرجەستەکردنی ناسنامەی کورد. بەرژەوەندیی کورد بە گشتی و کوردایەتی وەک بزوتنەوە لە سەرکەوتنی ھەدەپە دایە. تێپەڕاندنی رێژەی ١٠% کە ھەدەپە لەھەڵبژاردندا ھەوڵی بەدی ھێنانی دەدا، دەتوانێ نەخشەی سیاسیی تورکیا بگۆڕێ و ھەدەپە بۆ ماوەی چوار ساڵ وەک ھێزی چوارەم نیشان بدا. ئەمە بەو مانایە دێ کە چارەنوسی پرۆسەی ئاشتی لە تورکیا، بەندە بە سەرکەوتنی ھەدەپەوە.\nپەرلەمانی داھاتووی بێ ھەدەپە پەرلەمانی نەتەوەی سەردەست دەبێ و ھیچ رۆڵێکی لە چارەسەرکردنی کێشەی کورددا نابێ. ئەمەش ھاوکێشەکە وا لێ دەکا کە سەرکەوتنی ھەدەپە یەکسان بێ بە سەرکەوتنی پرۆسەی ئاشتی و پوکانەوەشی دەبێتە مایەی پوکانەوەی ئاشتی.\nسەرەڕای ھەڵوێستە بەراییەکانی ئەردۆغان سەبارەت بە مەسەلەی کورد، ھێشتا مەسەلەی کورد لە تورکیا لە بازنەیەکی بۆشدا دەخولێتەوە. بەرژەوەندیی نەتەوەییمان پێویستی بە پشتگیری کردنی ھەدەپەیە و ھەر کارێکی راستەوخۆ و ناڕاستەوخۆ بۆ لەق کردنی متمانەی دەنگدەرانی باکور بە ھەدەپە، مەرجەکانی کوردایەتیی تێدا بەدی ناکرێ.\nلە فایلی رۆژئاوادا، ھێشتا کەموکوڕی لە داڕشتنی پەیوەندیەکانی نێوان دەسەڵاتی ھەرێم و رۆژئاوادا ھەیە و ھێشتا کوردی سوریا نیگەرانن لە ھەوڵدانی ھەندێ لایەنی سیاسی لە ھەرێم بۆ دەستوەردان لە کاروباریان و سەپاندنی ھەندێ رێککەوتننامە بەسەریاندا. ھەر بەھۆی ئەم کەموکوڕییەشەوە، تائێستا نە سەرۆکایەتیی ھەرێم و نە حکومەتی ھەرێم دانیان بە ئیدارەی ئۆتۆنۆمیی رۆژئاوادا ناوە. ھەرچەند یەکێتی لەم روەوە ئەرکی نەتەوەیی خۆی بەجێ ھێناوە و بەشێوەیەکی فەرمی دانی بە ئیدارەی رۆژئاوادا ناوە، بەڵام مەسەلەکە پێویستی بە ھەنگاوێکی لەمە گەورەترە لەسەر ئاستی ھەرێمی کوردستان.\nجەنگی داعش دەشێ لەم روەوە فاکتەرێکی یارمەتیدەر بێ. ئەم جەنگە بۆ کورد روخساری «جەنگێکی نەتەوەیی» وەرگرتووە لەوە تێپەڕیوە کە جەنگێکە لە دژی تیرۆر. ئەمە یەکەم جارە لە ماوەی سەد ساڵدا کە کوردی باشوور و باکورو رۆژئاوا پێکەوە لەشەڕێکدا بن لەدژی دوژمنێکی ھاوبەش کە ھەڕەشە لەھەر ھەموو ئەو دەسکەوتانەی کورد دەکا کە لە ماوەی چارەکە سەدەیەک بەدەستیان ھێناوە. ئەم ھەلومەرجە پێویست بەوە دەکا کە رۆڵی یەکێتی لە فایلی رۆژئاوادا کارا بکرێ چونکە کاراکردنی ئەم رۆڵە خزمەت بە بزووتنەوەی کوردایەتی دەکا.\nرەنگە یەکێتی لەم روەوە ھەندێ کەمتەرخەمی نواند بێ کە ئەمەش ھۆی تایبەتی خۆی ھەیە، بەڵام ھیچ کات بەقەد ئێستا بۆ راماڵینی کەمتەرخەمی لەبارتر نیە، بەتایبەتی کە رۆڵی یەکێتی لەھەردوو فایلەکەی باکور و رۆژئاوا بۆتە بەرژەوەندییەکی نەتەوەیی و پێویستییەکی مێژوویی.\n4 ساڵ پێشتر - May 25 2015 7:35PM


📅 دەمێ تومارکرنێ Nov 28 2019 11:45PM\nم لەی وتارە ئەرا جوواودانێگ وە ئەی بەشە لە نويسەرە [ زێدە... 👁] ✖ ✖ 1 1 ✔ 99% ✍ ج.ع.ئـ. 28-11-2019 23:45:57\n📅 دەمێ تومارکرنێ Apr 4 2017 10:20PM\nلە ساڵ 1920 ک بریتانیا زاڵ بویە بان میزۆپۆتامیا، ب [ زێدە... 👁] ✖ ✖ 0 0 ✔ 78% ✍ م.ب. 4-4-2017 22:20:16\n📅 دەمێ تومارکرنێ Jan 22 2017 1:14PM\nئیسفایگ خێرا وە ئەدەبیات کوردی لە دوای ئسڵاما (لێک [ زێدە... 👁] ✖ ✖ ✖ 0 0 ✔ 70% ✍ م.ب. 22-1-2017 13:14:25\n📅 دەمێ تومارکرنێ Jan 22 2017 1:59PM\n👁 ئەڤ بابەتە 6,836 جار هاتیە دیتن\nکووکردنەوە : شارام ئەکبەری هسارە - بازی کوردی بەش [ زێدە... 👁] ✖ ✖ 0 0 ✔ 60% ✍ م.ب. 22-1-2017 13:59:40\n👫 ناڤێ تومارکەری حسێن نیازی\n📅 دەمێ تومارکرنێ Feb 5 2016 8:34AM\nأڵفبائ لەکی إستاندارد [ زێدە... 👁] ✖ ✖ ✖ 1 0 ✔ 62% ✍ ح.ن. 5-2-2016 8:34:28\n📅 دەمێ تومارکرنێ Nov 29 2019 10:12AM\nهەلاجی پيشەيگە لە پيشەيل باو ک لەزوورم شارەيل عراق [ زێدە... 👁] ✖ ✖ 0 1 ✔ 93% ✍ ج.ع.ئـ. 29-11-2019 10:12:58\n📅 دەمێ تومارکرنێ Jan 25 2017 8:22AM\n👁 ئەڤ بابەتە 6,630 جار هاتیە دیتن\nمجموعە شعری کردی سەید وەعید مێرەبەێگی [ زێدە... 👁] 📕 ✖ 0 0 ✔ 98% ✍ م.ب. 25-1-2017 8:22:12\n📅 دەمێ تومارکرنێ Jan 22 2017 2:11PM\n👁 ئەڤ بابەتە 15,278 جار هاتیە دیتن\nکووکردنەوەێ : شارام ئەکبەری هسارە - بازی کوردی بە [ زێدە... 👁] ✖ ✖ 0 0 ✔ 60% ✍ م.ب. 22-1-2017 14:11:44\n📅 دەمێ تومارکرنێ Jan 3 2019 11:45AM\nرێوار ئاودانان [ زێدە... 👁] 📕 ✖ 0 0 ✔ 99% ✍ هـ.ب. 3-1-2019 11:45:44\n📅 دەمێ تومارکرنێ Jan 20 2017 9:48PM\n👁 ئەڤ بابەتە 6,477 جار هاتیە دیتن\nحسەينيەی ئەحمەدی کوردەيل فەيلی لە عەگدلئەکراد، ک ل [ زێدە... 👁] ✖ ✖ 0 0 ✔ 68% ✍ م.ب. 20-1-2017 21:48:34


بوچی خه‌لك كوچبه‌ر دبیت – Malame\nبوچی خه‌لك كوچبه‌ر دبیت\nد. شه‌عبان مزوری 10 تشرینی یه‌كه‌م، 2020\n302 2 خوله‌كان\nپرسا كوچكرنا گه‌نجا ژ پر‌انیا وه‌لاتێن ژێرا دبێژن جیهانا سێیێ یانژی وه‌لاتێن ئاڤادبن ( الدول النامیه ) هه‌ر ده‌م بو ده‌می دبیته روژه‌ڤ لگه‌له‌ك ژڤان وه‌لاتا لێ بباوه‌ریا من خواندنه‌ك بێلایانه و ئوبیكتیڤ ل پرانیا ڤان وه‌لاتا نه‌هاتیه كرن، ئه‌ڤ پرسه هه‌رده‌م لناڤبه‌را ده‌ستهه‌لاتدار و هه‌ڤركێن وان بویه كالایه‌ك بو خوه كرین و فروتنێ پێدكه‌ن. هه‌لبه‌ت مه چه‌ند جورێن كوچكرنێ هه‌نه، به‌شه‌ك ژوان ئاسایی نه كو خوه ب چوار ره‌نگا دبینیت:\nیه‌كه‌مین كوچكرنا ژبو كاریه، ئانكو مروڤه‌ك ژ وه‌لاتێ خوه كوچدكه‌ت نه ژ نه‌چاریا ژیانێ به‌لكو ژبو خوه‌شكرنا ژیانا خوه ژبو داهاته‌ك باشتر. ئه‌ڤ ره‌نگێ كوچكرنێ بسالانه لناڤبه‌را وه‌لاتێن دیموكرات هه‌ی و به‌رده‌وامه، له‌وما بملیونا خه‌لكێ ڤان كوچبه‌ر بویه و پرانیا وان دمینن هه‌لگرێن پاسپۆرتێن خوه، به‌شه‌ك دن درێكا كۆمپانیێن گلۆبال كوچدكه‌ن، به‌شه‌ك بو چه‌ند سالا و به‌شه‌ك تا خانه‌نشینیێ.\nدویه‌مین كوچكرنا به‌شه‌ك ژ خه‌لكێ ژبه‌ر پێكئینانا خێزانی، ئانكو كه‌چ و كوره‌ك په‌یوه‌ندیه‌ك دلداری لناڤبه‌را واندا دوروست دبه و ژبه‌ر ڤێ چه‌ندێ یه‌ك ژوان كوچبه‌رێ وه‌لاتێ هه‌ڤژینێ خوه دبه.\nسێیه‌مین كوچكرنا ژبه‌ر ره‌وشا دژوارا ئابوری، وه‌ك كێمبونا ده‌رفه‌تێن كاری. ئه‌ڤێ بزاڤێ ئه‌م بئاشكرا دبینین لناڤبه‌را وه‌لاتێن ئه‌وروپی، وه‌ك نمونه گه‌له‌ك خه‌لكێ یونان، سپانیا و پورتوگال كوچبه‌ری وه‌لاتێن دیێن ئوروپا دبون و پشتی ژبن چونا بلوكێ وارشو یێن وه‌لاتێن دهاتن ناسكرن بسوسیالیزمێ و هه‌ڤال به‌ندێن سوڤیه‌تێ ژبه‌ر ره‌وشا ئالۆزا ئابوری و به‌لاڤبونا بێكاریێ بملیونا خه‌لكێ ڤان وه‌لاتا قه‌ستا وه‌لاتێن ئه‌وروپا رۆژئاڤا كرن ژبو بژێوا ژیانا خوه.\nچواره‌مین به‌شه‌ك ژ خه‌لكێ كوچبه‌ر دیسان ژبه‌ر ره‌وشا ئابوری ڤه‌دگه‌ریت بو زێده‌بونا خه‌لكێ وان وه‌لاتا بره‌نگه‌ك نه سروشتی، پر زاروك چێكرن بێی هزر كرن لسه‌ر پاشه روژا وان لوه‌لاتێن هه‌ژار و كێم داهات.\nلێ مه ره‌نگه‌ك كوچبه‌ری هه‌یه كو نه ئاسایی یه ببوچونا من، كو خوه بڤان هه‌ردو خالێن ژێر دبینه.\nیه‌كه‌مین كوچبه‌ریا ژوان وه‌لاتان كو خوه‌دان داهاتن لێ ژبه‌ر نه‌بونا دادوه‌ریا جڤاكی، جودایی لناڤبه‌را مروڤا لسه‌ر بنه‌مایێن جودا ( پارتیاتی، ئولی، هه‌رێمی، پیشه‌یێ…..هتد )، هه‌روه‌سا هه‌بونا تالانی و گه‌نده‌لیه‌كا ئاشكرا كو دبیته ئه‌گه‌را ده‌رخستنا سامانێ وان وه‌لاتا ژ لایێ تالانكه‌راڤه بو ده‌رڤه‌ی وه‌لاتێ وان، ئه‌ڤ چه‌نده بخوه دبیته ئه‌گه‌را تێكچونا به‌لانسا بازارا كاری كو پێكهاتیه بمن ژ ده‌ستێ كاری و سه‌رماگوزاریێ، چونكه هه‌بونا ده‌ستێ كاری بێی هه‌بونا سه‌رمایه‌كا ده‌رفه‌تێن كاری چێدكه‌ت، چینا كاركه‌ر كو پرانی پێكهاتیه ژ گه‌نجان نه‌چار دكه‌ت كوچبه‌ر بن ژبو په‌یداكرنا ده‌لیڤه‌ك كاری.\nدویه‌مین ئه‌گه‌ر كوچبه‌ریا ژ ئه‌گه‌را نه بونا ئازادیێ كو دبیت یه‌كه‌مین ئه‌گه‌ر بیت لدویف ئولێن ئیبراهیمی و سه‌ربورێن مروڤاتیێ، ئه‌و ژی نه ملكه‌چبون ژبو ده‌ستهه‌لاتداری، یانژی هه‌ڤركی لگه‌ل ده‌ستهه‌لاتداری خه‌لكێ توشی دو ره‌نگێن كوچبه‌ریێ دكه‌ت. ره‌نگێ یه‌كه‌مین سه‌رده‌ریا خودێ لگه‌ل ئاده‌م و حه‌وا، كو ئه‌و ژ به‌هه‌شتێ ده‌رخستن چونكه پێگیری ب رانه‌مایێن خودێ نه‌كرن، ئه‌ڤ سه‌ره‌ده‌ریه بدرێژیا مێژویێ كه‌سێن ده‌ستهه‌لاتدار هه‌مبه‌ر هه‌ڤركێن خوه بكار ئینایه. ره‌نگه‌ك دن ژ كو‌چبه‌ریێ ژ ئه‌گه‌را هه‌ڤركیا مروڤی لگه‌ل ده‌ستهه‌لاتداری، ژبه‌ر ترسا كوشتن و ژناڤبرنا مروڤی بده‌ستێ ده‌ستهه‌لاتداری، مروڤ بئازادیا خوه وارێ خوه بجی دهێله و په‌نا دبه‌ت بو وه‌لاته‌ك دی.\nباشه لڤێره پرسه‌ك تێت پێش مه خه‌لكێ باشورێ كوردستانێ، كو دڤێت ئه‌م لبه‌رسڤا وێ بگه‌رین. گه‌لو كویژان ژڤان ئه‌گه‌رێن لسه‌ری هاتین ناڤكرن دبنه ئه‌گه‌ر كو گه‌نجێن مه كوچبه‌ر ببن؟\nبمن كوچبه‌ریا خه‌لكێ مه‌یێ باشورێ كوردستانێ لڤان پانزده سالێن دوماهیكێ بتایبه‌تی نه ئاسایی یه.\nباشورێ كوردستانێ خوه‌دی داهاته‌ك تا رادده‌كێ باشه لێ سه‌رده‌ریا لگه‌ل ڤی داهاتی هاتی و تێ كرن بو ئه‌گه‌را راوه‌ستانا پرانیا چه‌مكێن سه‌ره‌كیێن ژیانێ. كه‌رتێ گشتی یێ په‌روه‌ردێ، ساخله‌میێ، پیشه‌سازیا مه‌زن، ژێرخانا ئابوری سال بو سالێ لاوازتر لێدكه‌ن به‌راوردكرن ل گه‌ل پێویستێن كومه‌لگه‌هێ و پێشڤه‌چونا زانستی، هه‌مبه‌ر ڤێ یه‌كێ كه‌رته‌ك تایبه‌ت دوروست بویه كو هه‌ڤشێوه‌یێن وی ژبو رویتنا كرنا خه‌لكێ خوه نمونه نه‌بویه بمن لجیهانێ. تالانكرن و ده‌رخستنا سامانێ گشتی بو ده‌رڤه‌ی وه‌لات به‌شه‌ك دیێ گرنگه بو كوچبه‌ریێ. سه‌رئه‌نجاما ڤێ سه‌ره‌ده‌ریێ سال بو سالێ چینا ناڤه‌راست كو ستونا جڤاكا ته‌ندوروسته و خوه‌دی ده‌رامه‌ته‌ك ده‌ستنیشان كریه لاوازتر دبیت و ئه‌گه‌ر پێداچونه‌ك زوی نه‌ئێت كرن وێ ئه‌ڤ چینه ژبن بچیت و وێ ده‌مێ بێ دو دلی دبێژم وێ جڤاك بهه‌رفیت.\nئه‌گه‌ره‌گ دی بمن نه‌بونا ئازادیێ و پێشلكرنا مافێ تاكه كه‌سی روژانه. هه‌بونا مروڤێن بێ شاشی دبیته مالوێرانی بو كه‌سێن باوه‌ری نه‌بیت كو مروڤه‌ك هه‌یه بێ شاشی، په‌یداكرنا پیروزیا روژانه لگه‌ل مێژیێ ئازاد ڤێكناكه‌ت، ئه‌ڤه و چه‌ندین ئه‌گه‌رێن دی هه‌ڤركیێ لناڤبه‌را ده‌ستهه‌لاتدارا و به‌شه‌ك ژ خه‌لكێ په‌یدا دكه‌ن، سه‌رئه‌نجام ژبه‌ر پاراستنا ژیانا خوه یانژی سه‌رمایێ خوه كوچبه‌ر دبن.


کۆمپانیای Energizer ٢٦ مۆبایلی نوێ بە کامێرای پێشەوەی دەرکەوتەوە و پاتری 18.000 ملی ئەمپێرییەوە ڕادەگەیەنێت – کەی ئای تی ئێن\nمۆبایل و تابلێت 3, شوبات 2019\nڕەنگە تاوەکو ئێستا گوێبیستی ناوی کۆمپانیای Energizer نەبووبێتیت لە جیهانی مۆبایلە زیرەکەکاندا، بەڵام لەمەودوا کۆمپانیاکە دێتە نێو ڕکابەری بازاڕی مۆبایلە زیرەکەکان بە ڕاگەیاندنی 26 مۆبایلی نوێ لە کۆنگرەی جیهانی مۆبایل Mobile World Congress کە هەندێکیان خاوەنی کامێرای پێشەوەی دەرکەوتە و پاترییەک بە توانستی 18.000 ملی ئەمپێری و ڕوونمای چەماوە دەبن. خۆشحاڵانە لە پێش نمایشکردنیان هەندێک زانیاری دەربارەی هەندێک لە مۆبایلە نوێیەکانی کۆمپانیاکە لەبەر دەستتدان\nلەو مۆبایلانەی کە کۆمپانیاکە نمایشیان دەکات ناویان Energizer Ultimate U620S Pop و Energizer Ultimate U630S Pop دەبێت. مۆبایلی Energizer Ultimate U620S Pop خاوەن ڕوونمایەک دەبێت بە قەبارەی 6.2 ئینج و نۆچ و کامێرا لەسەر ڕووی ڕوونماکەیدا بوونی نابێت، ڕەنگە پێت سەیر بێت کە گوێبیست بوویت مۆبایلەکە خاوەن کامێرا نابێت لەسەر ڕووی ڕوونماکەی، بەڵکو مۆبایلەکە خاوەن 2 کامێرای پێشەوە دەبێت لە دەرەوەی ڕوونماکەی و لە بەشی سەرەوە کە لە کاتی پێویستدا بەدەر دەکەون. 2 کامێرا دەرکەوتەکەی پێشەوەی مۆبایلەکە ڕوونییان 16 و 2 مێگاپێکسڵ دەبن، هەروەها لە پشتەوە خاوەن 3 کامێرا دەبێت بە ڕوونی 16 و 5 و 2 مێگاپێکسڵ. مۆبایلەکە خاوەنی پڕۆسێسەری MediaTek Helio P70 دەبێت لەگەڵ ڕامێک بە فراوانی 6 گێگابایت و بیرگەیەک بە قەبارەی 128 و پاترییەک بە توانستی 3.200 ملی ئەمپێر، هەروەها مۆبایلەکە خاوەنی هەستەوەری پەنجەمۆر دەبێت لەسەر دوگمەی هەڵبوون و خاوەن دەرچەی بارگاویکردنەوەی جۆری USB-C دەبێت و پشتگیری لە بارگاویکردنەوەی خێرا دەکات، لەگەڵ ئەوەشدا وەشانی ئەندرۆید پای لەسەر جێگیر دەبێت. وا بڕیارە لە مانگی 7 ـی ئەمساڵدا بەردەست بکرێت.\nهەرچی دەربارەی مۆبایلی Energizer Ultimate U630S Pop ـە، کەمێک تایبەتمەندی نزمترە لە جۆری یەکەم. مۆبایلەکە خاوەن ڕوونمایەک دەبێت بە قەبارەی 6.3 ئینج، هاوشێوەی جۆری یەکەم ئەمیشیان نۆچ و کامێرای پێشەوە لەسەر ڕوونماکەیدا نییە و خاوەن 2 کامێرای پێشەوەیە لە دەرەوەی ڕوونماکەیدا بە ڕوونی 16 و 2 مێگاپێکسڵ، هەروەها خاوەن دوو کامێرایە لە پشتەوە بە ڕوونی 16 و 2 مێگاپێکسڵ لەگەڵ هەبوونی هەستەوەری پەنجەمۆر. مۆبایلەکە خاوەن پڕۆسێسەری جۆری MediaTek Helio P22 دەبێت لەگەڵ ڕامێک بە فراوانی 4 گێگابایت و بیرگەیەک بە قەبارەی 64 گێگابایت و پاترییەکی فراوانتر لە جۆری یەکەم بە توانستی 3.500 ملی ئەمپێر. ئەمیشیان خاوەن دەرچەی بارگاویکردنەوەی جۆری USB-C دەبێت و پشتگیری لە بارگاویکردنەوەی خێرا دەکات و وەشانی ئەندرۆید پای لەسەر جێگیر دەبێت. وا بڕیارە لە مانگی 6 ـی ئەمساڵدا بەردەست بکرێت.\nجۆرەکانی تری مۆبایلی کۆمپانیاکە ناویان U650S و U620S و U570S دەبن. هەرسێکیان خاوەن نۆچی دڵۆپەیی دەبن لەسەر ڕووی ڕوونماکانیان، مۆبایلەکان خاوەن کامێرایەک دەبن لە ڕووی پێشەوە بە ڕوونی 16 مێگاپێکسڵ لەگەڵ 2 کامێرا لە پشتەوە بە ڕوونی 16 و 2 مێگاپێکسڵ. هەرسێکیان لە ناوەڕاستەکانی ئەمساڵدا بەردەست دەبن و نرخیان ئاشکرا نەکراوە.\nتاوەکو ئێستا ناو و زانیاری لەسەر مۆبایلە پاتریییە 18.000 ملی ئەمپێری و ڕوونما چەماوەی کۆمپانیاکە ئاشکرا نەکراوە، بەڵام ئەوەی پێویستە لەسەرمان چاوەڕوانی دەستپێکردنی کۆنگرەی جیهانی مۆبایل Mobile World Congress بکەین کە وا بڕیارە لە 25 ـی ئەم مانگەدا لە شاری بەرشەلۆنەی ئیسپانیا دەست پێبکات و ماوەی 3 ڕۆژ دەخایەنێت.\nتاگەکان Energizer MWC 2019 مۆبایل هەواڵ


رۆژانە 500 مامەڵەی خوێندکاران لە سەرۆکایەتی زانکۆ ته‌واوده‌كرێت – زانکۆی پۆلیتەکنیکی سلێمانی\nرۆژانە 500 مامەڵەی خوێندکاران لە سەرۆکایەتی زانکۆ ته‌واوده‌كرێت\nبه‌ڕێوه‌به‌رایه‌تی تۆماری گشتی زانكۆی پۆلیته‌كنیكی سلێمانی یه‌كێكه له‌به‌ڕێوه‌به‌رایه‌تییه چالاك و خزمه‌تگوزاره‌كانی زانكۆو به‌به‌رده‌وام له‌خزمه‌ت كاروباری خوێندكاراندایه، سه‌باره‌ت به‌ده‌ستپێكی نوێی خوێندن بۆ ساڵی 2020-2021 و وه‌رگرتنی خوێندكارانی ده‌رچووی دوانزه‌ی ئاماده‌یی له‌سه‌رجه‌م كۆلێج و په‌یمانگاكانی زانكۆی پۆلیته‌كنیكی سلێمانی به‌پێویستمان زانی ئه‌و به‌ڕێوه‌به‌رایه‌تییه به‌سه‌ر بكه‌ینه‌وه‌و له‌نزیكه‌وه كارو چالاكی و ڕێوشوێنه‌كانی به‌ڕێوه‌چوونی كاروباری خوێندكاران بخه‌ینه‌ڕوو.\nزانکۆی پۆلیتەکنیکی سلێمانی و زانکۆ پۆلیتەکنیکیەکانی کوردستان لەهەموو زانکۆکانی تر زیاتر سیستم و شێوازی وەرگرتنیان هەیە ساڵانە بۆ وه‌رگرتنی خوێندكارانی ده‌رچووی دوانزه‌ی ئاماده‌یی (وێژه‌یی و زانستی و پیشه‌یی) چونکە جگە لە وەرگرتنی خوێندکارانی دەرچووی پۆلی دوانزەی زانستی و وێژەیی، سیستمی خوێندنی پۆلیتەکنیکیش لە ناوەڕاستی مانگی ئابەوە دەست پێ دەکات کە تایبەتە بە دەرچووانی پەیمانگا تەکنیکیەکان، واتە زانکۆی پۆلیتەکنیکی سلێمانی بە دروستی لە12/8/2020 دەستی بە وەرگرتنی دەرچووانی پەیمانگە تەکنیکیەکانی کردووە و لە کۆتایی مانگی ئەیلول ئەنجامی وەرگیراوان ڕاگەیەنران، دواتر قۆناغی خزمەتی خوێندکارانی دەرچووی پۆلی دوانزەی ئامادەیی ده‌ستی پێكرد لە ڕێگەی مەڵبەندی ڕاوێژکاری زانکۆوە به‌هاوکاری خوێندکارانی هەردوو پارێزگای سلێمانی و هەڵەبجە کراوە چونکە زانکۆی پۆلیتەکنیکی سلێمانی ناوەندەکانی فێرکردنی بەهەموو شارو شاروچەکانی ئەو دوو پارێزگایەدا دابەشبوون، واته به‌چڕی له‌وماوه‌یه‌دا شه‌وو ڕۆژیان له‌سه‌ر یه‌ك داناوه سه‌ره‌ڕای دۆخی بێموچه‌یی و په‌تای كۆرۆنا.\nوە لە2020/11/1 کە ئەنجامی وەرگیراوانی زانکۆلاین ڕاگەیەنراوە تۆماری گشتی زانكۆ لە خزمەت خوێندکارانی خۆشەویستی زانکۆدا بوون و تا ئێستا 8312 خوێندکار وه‌رگیراون جگە لە خوێندکارانی پارێزگای کەرکوک و ناوچەدابرێنراوەکانی تر کە بەم نزیکانە ناویان ڕادەگەیەنرێت.\nتۆماری گشتی زانکۆی پۆلیتەکنیکی سلێمانی لەم کاتەدا جگە لە وەرگرتنی خوێندکاران و ئەنجامدانی مامەڵەی دابەزین و گۆڕێنی شوێنی وەرگرتن و میوانداری خوێندنی خوێندکاران بۆ شوێنی نیشتەجێبوونی خوێندکار هەروەها ئەم ئەرکانەی لای خوارەوەش جێ بەجێ دەکات:\nگواستنەوەی شوێنی خوێندنی خوێندکاران .\nوەرگرتنی سکاڵای خوێندکارانی وەرنەگیراو.\nدروست کردنی بڕوانامەی جیداری و بە نمرەوە بۆ خوێندکاران.\nپێدانی پشتگیری بە خوێندکاران و بە دەرچووان\nپەسەندکردنی بڕوانامەی دەرچوونی خوێندکار\nڕاستاندنی بڕوانامەی دەرچووان\nئەنجامدانی مامەڵەی گەڕانەوەی خوێندکاری وەرگیراوی ساڵانی پێشوو.\nلەگەڵ نوسراوکردن و وەڵامدانەوەی ئەو نوسراوانەی لە هەر پێنج کۆلێج و هه‌شت پەیمانگەکانی زانکۆوه ئاراسته ده‌كرێن.\nنوسراوکردن و وەڵامدانەوەی فەرمانگەی خوێندن و پلاندانان و بەدواداچوون و بەڕێوەبەرایەتی ناوەندی وەرگرتن لە وەزارەتی خوێندنی باڵا و توێژینەوەی زانستی لەگەڵ پەیوەندی کردن و وەڵامدانەوەی سەرجەم زانکۆکانی کوردستان.\nئامادەکردنی ئاماری خوێندکاران و دەرچووانی زانکۆ\nڕۆژانه له‌م به‌ڕێوه‌به‌رایه‌تییه به ستافێكی ماندونه‌ناسه‌وه زیاتر له 500 مامه‌ڵه‌ی خوێندكاران جێبه‌جێ ده‌كه‌ن و تا كاتژمێر 4 ی پاشنیوه‌ڕۆ ده‌وامی فه‌رمانبه‌ران درێژه‌ی هه‌یه.\nسه‌باره‌ت به كێشه‌و گرفته‌كانی ئه‌م به‌ڕێوه‌به‌رایه‌تییه بۆ دوو خاڵی سەرەکی دەگەڕێتەوە:\nخوێندکارێک مامەڵەی هەیە زیاد لە کەسێکی لەگەڵدایە ئەمەش وا ئەکات قەرەباڵخی دروست ببێت و بێ تەحەمولی خەڵکەکەش کەس ئامادەنیە کارەکانی بە سیستەم و دادپەروەرانە ئەنجام بدرێت هەموو دەیەوێت کە سەردانی تۆماری گشتی کرد هەمان خولەک مامەڵەکەی بدرێتەوە بە بێ ووردبینی کردن و بێ ئەوەی ڕەچاوی ئەوە بکات کە ئەم مامەڵەیە خەڵکی تری لە پێشە و پێویستی بە چاپکردن و کۆپیکردن و هاوپێچ و واژۆ و دواتر دەرچوو ئەکرێت خۆ ئەگەر مامەڵەیەک سێ خولەکی پێویست بێت کە ئەمە ئەستەمە، چونکە ئێمە تەنها فەرمانی زانکۆیی دابەزین و گۆڕینی شوێن ئەمڕۆ 250 نوسراو کراوە جگە لە هەموو مامەڵە و فۆڕمەکانی تری دابەزین کە ووردبینی ئەکرێت واتە تەنها ئەگەر نوسراوەکە بە چاپ و کۆپی و واژۆ و دەرچووە وە 3 خولەکی پێبچێت ئەوە پێویستمان بە زیاتر لە 13 کاتژمێری کارکردنە لە دەوام بەڵام ئێمە بە کەمترین ستاف و بە ئەلیکترۆنی کردنی کارەکانمان ئەو کاتەشمان شکاندووە و ڕۆژانە بە 8 کاتژمێر ئەنجام دەدەین بەڵام خەڵک هاوکارمان نیە هەمووی پەلەیه‌تی.\nخوێندکار لە پڕکردنەوەی فۆڕمی زانکۆلایندا لە 50 هەڵبژاردن نازانێت بەشێکی خواستی خۆی و نمرەکەی هەڵبژێرێت بۆیە ئەم دابەزین گۆڕینی شوێنە ڕوو بە ڕووی به‌ڕێوه‌به‌رایه‌تی تۆمار و زانکۆکانی تر دەبێتەوە ئەگینا نە گرفت لە زانکۆلاینە نە گرفت لە پرۆسەی وەرگرتن هەیە.\nسه‌باره‌ت به هه‌ماهه‌نگی و هاوكاری نێوان تۆماری كۆلێج و په‌یمانگاكانی سه‌ر به‌زانكۆ لەگەڵ هەموو کۆلێج و پەیمانگەکانی زانکۆ و تەواوی زانکۆکانی تری کوردستان و وەزارەت هەماهەنگی و پەیوەندی زۆر باشیان هەیە و هەموو هاریکار و تەواوکەری کارەکانی یەکترن.\nلە ڕووی ستاف و فەرمانبەرەوە له به‌ڕێوه‌به‌رایه‌تی تۆماری گشتی زانكۆی پۆلیته‌كنیكی سلێمانی کەسانی زۆر بەئەزموون و شارەزا كاری تیادا ده‌كه‌ن هەروەها زانکۆ سەرجەم پێداویستیەکانی پەیوەست بە مامەڵەی خوێندکاران بۆ فەراهەم کردوون.\nفه‌رمانبه‌رانی ئه‌م به‌ڕێوه‌به‌رایه‌تییه به‌م شێوه‌یه بۆمان دووان:\nگۆران سەردار یه‌كێكه له فه‌رمانبه‌ره لێهاتوو و شاره‌زاكانی نێو به‌ڕێوه‌به‌رایه‌تییه‌كه‌و له‌لێدوانێكدا بۆ سایتی زانكۆ ووتی:\nئێمه له تۆماری گشتی زانکۆی پۆلیتەکنیکی سلێمانی وه‌كستافێك له‌خزمه‌ت هه‌موو ئه‌و كه‌سانه‌داین كه سه‌ردانمان ده‌كه‌ن و به هه‌موو هێزو توانامان كارده‌كه‌ین تا به‌ڕێك و پێكی و به‌یاسایی كاره‌كانیان بۆ ڕابپه‌ڕێنین ، به‌ڵام هه‌موو كه‌س په‌له‌ی ئیشی خۆیه‌تی به‌بێ ئه‌وه‌ی گوێ بداته ئه‌و فشاره زۆره‌ی له‌سه‌ر شانمانه له‌گه‌ڵ ئه‌وه‌شدا وه‌ك فه‌رمانبه‌ر لێپرسراوێتیمان هه‌یه‌و نابێت و ناكرێت له ڕێنمایی و یاسا كارپێكراوه‌كانی زانكۆو وه‌زاره‌ت لابده‌ین. بۆیه داواده‌كات به‌پێ ی ڕیزبه‌ندی و دیاریكردنی ئه‌و كاته‌ی بۆ هاوڵاتیان داده‌نێن سه‌ردانیان بكه‌ن.\nهه‌روه‌ها فه‌رمانبه‌ر لاڤە عەلی له‌هه‌مان به‌ڕێوه‌به‌رایه‌تی ووتی :\nڕۆژانه دووچاری قه‌ره‌باڵغیه‌كی زۆر ده‌بینه‌وه به‌ڵام سه‌ره‌ڕای ئه‌وه له‌كاركردن ناوه‌ستین و هه‌وڵمان داوه ئیش و كاره‌كان به‌سیسته‌ماتیك بكه‌ین له به‌ڕێوه‌به‌ره‌وه بۆ خواره‌وه كاره‌كان دابه‌شكراوه‌و هه‌ركه‌سه‌و كاری خۆی ده‌كات ، به‌ڵام به‌هۆی ئه‌وه‌ی زانكۆی پۆلیته‌كنیكی سلێمانی ڕێژه‌یه‌كی به‌رچاوی له خوێندكاران وه‌رگرتوه‌و زۆربه‌ی ئیش و كاریان دێته‌وه تۆماری گشتی قه‌ره‌باڵغی زۆرمان له‌سه‌ر دروست ده‌بێت ، له‌گه‌ڵ ئه‌وه‌شدا نه‌مانهێشتووه ئیش و كاری كه‌س دوابكه‌وێت و به‌رده‌وام له كاتژمێر 8 ی به‌یانییه‌وه تا كاتژمێر 4 ی پاشنیوه‌ڕۆ كارده‌كه‌ین له‌پێناوی ئه‌وه‌ی هه‌موو خوێندكارێك داواكه‌ی بۆ جێبه‌جێ بكه‌ین.\nخوێندكار هیدایه‌ت شمس الدین یه‌كێكه له‌خوێندكاره وه‌رگیراوه‌كان و چاوه‌ڕێی وه‌رگرتنه‌وه‌ی مامه‌ڵه‌كه‌ی بوو به‌م شێوه‌یه بۆ سایتی زانكۆ دووا:\nوه‌ك ده‌بینین فشارێكی زۆر له‌سه‌ر فه‌رمانبه‌ران هه‌یه، به‌ڵام هیچ كات به‌فیڕۆ ناده‌ن و به‌وه‌جبه مامه‌ڵه‌كان وه‌رده‌گرن و كاری له‌سه‌ر ده‌كرێت و ته‌واوده‌بن، بۆیه خه‌ڵكیش پێویسته ئارام بگرێت.\nهه‌روه‌ها خوێندكار نیاز ڕسوڵ كه مامه‌ڵه‌ی دابه‌زاندنی ئه‌نجامداوه به‌م شێوه‌یه دووا:\nسوپاسی زانكۆ ده‌كه‌م توانیویانه شوێنێكی زۆر گونجاو بۆ هه‌موو ئه‌وانه دابین بكه‌ن كه ئیش وكاریان هه‌یه له‌زانكۆ، وه فه‌رمانبه‌ره‌كانیش به دڵسۆزییه‌كی زۆره‌وه كارده‌كه‌ن تا زۆرترین مامه‌ڵه ته‌واو بكه‌ن ووتیشی: من به‌كه‌مترین ماوه كه دوو سه‌عات بوو فه‌رمانی زانكۆیی دابه‌زاندنیان بۆ كردم، به‌ڵام ووتی هه‌ندێك خه‌ڵك ئارامیان نیه‌و هه‌وڵ ده‌ده‌ن واسته بكه‌ن بۆ زوو ڕایی كردنی مامه‌ڵه‌كانیان، به‌ڵام چه‌ند كه‌سێكم بینی واسته‌یان لێ قبوڵ نه‌كراو به نائومێدی گه‌ڕانەوە نێو ئێمه كه سه‌ره‌مان گرتبوو.\nد.بختیار عبید شه‌ریف به‌ڕێوه‌به‌ری تۆماری گشتی زانکۆی پۆلیتەکنیکی سلێمانی له تۆمارێكی ده‌نگیدا له‌سه‌ر كۆی پرۆسه‌كه بۆ سایتی زانکۆی پۆلیتەکنیکی سلێمانی دووا:\nبەرێوەچوونی دوو سیمیناری زانستی مامۆستایان لە پەیمانگای تەکنیکی بەکرەجۆ\nزانكۆى پۆلیته‌كنیكى سلێمانى كه‌مترین كۆنمره‌ى خوێندكارانى وه‌رگیراو له زانكۆكانى هه‌رێمى كوردستان بۆ ساڵى نوىَ ى خوێندن راده‌گه‌یه‌نێت